PR pres servis - U okviru projekta „Jačanje uloge medija u unapređenju krivičnog pravosuđa u Crnoj Gori“, obučeno je preko 70 lokalnih novinara, a da bi proces edukacije bio upotpunjen izrađen je i Priručnik za istraživačko novinarstvo u oblasti krivičnog pravosuđa.\nTo je saopšteno na pres konferenciji, povodom predstavljanja projekta koji je Centar za demokratiju i ljudska prava (CEDEM) realizovao u saradnji sa Televizijom (TV) Prva, a koji je finansiran kroz Program profesionalizacije medija Evropske unije (EU).\nDirektorica CEDEM-a, Milena Bešić, kazala je da je cilj projekta bio da doprinese integracionom procesu Crne Gore u EU, kroz jačanje kapaciteta medija u izvještavanju o krivičnom pravosuđu i povećanje kvaliteta i vjerodostojnosti istraživačkog novinarstva u toj oblasti.\n“Svrha projekta je jačanje integriteta i stručnosti medija za istraživačko izvještavanje o krivičnoj pravdi, u skladu sa standardima EU i Savjeta Evrope, kao i Kodeksa novinara Crne Gore”, pojasnila je Bešić.\nOna je rekla da je značaj istraživačkog novinarstva za sva društva, a posebno društva u tranziciji, neprocjenjiv, napominjući da je istraživačko novinarstvo proces koji se bavi temama, koje su namjerno ili slučajno, sakrivene od javnosti.\n“Zbog toga je ovakav vid novinarstva neophodan društvu u cjelini. Građani imaju pravo da znaju o društvu u kojem žive, kao i da o odlukama, koje mogu da utiču posredno ili neposredno na njih, donose sud, na osnovu releventnih činjenica”, ocijenila je Bešić.\nNetransparentnost, zloupotreba službenog položaja i različite vrste štetnih stvari po društvo su, kako je istakla, veoma bliske zemljama u tranziciji.\n“Ljudi na pozicijama mogu zloupotrijebiti moć koju posjeduju. Zadatak ljudi koji se bave istraživačkim novinarstvom jeste da otkriju uzroke i posljedice ovakvog djelovanja i da na taj način mijenjaju svakodnevicu i bore se za bolje društvo”, poručila je Bešić.\nPromovisanjem istraživačkog novinarstva, kako smatra, može se doprinijeti promjenama svega što se u Crnoj Gori treba promijeniti.\nProjektni koordinator CEDEM-a, Marko Pejović, pojasnio je da je projekat počeo analizom medijskog okruženja sa akcentom na poštovanje etičkog Kodeksa novinara u Crnoj Gori.\n“Ključna stvar je bila da, kroz treninge, odnosno obuke za lokalne novinare Crne Gore, radimo na podizanju njihovih kapaciteta, kako bi se njihova profesionalnost i stručnost, u dijelu istraživačkog procesa, povećala. S tim u vezi, u saradnji sa kolegama iz BIRN-a urađen je trening kurikulum, koji se sprovodio prethodnih 18 mjeseci”, naveo je Pejović.\nOn je kazao da su održana dva modula obuka, da je treningom obuhvaćeno 70 lokalnih novinara i da su angažovani najeminentniji stručnjaci u oblasti izvještavanja o krivičnom pravosuđu.\n“Prvi modul se odnosio na poboljšanje tehnika, metoda i standarda izvještavanja o krivičnom pravosuđu, imajući u vidu da novinari ne poznaju najbolje terminologiju, koja se odnosi na krivično pravosuđe. Prvi modul je realizovan kroz tri obuke. Drugi modul se odnosio na provjeravanje podataka, koji postoje na internetu. Fokus je bio na društvenim mrežama, uzimajući u obzir da se one danas puno koriste i da podaci, koje dobijamo kroz društvene mreže, treba da budu dodatno verifikovani. Drugi modul je realizovan kroz dvije obuke", objasnio je Pejović.\nOn je kazao da je izrađen i Priručnik za istraživačko novinarstvo u oblasti krivičnog pravosuđa da bi, kako je rekao, proces edukacije bio upotpunjen, a novinari imali jasne instrukcije za izradu priča.\n“Priručnik je namijenjen novinarima, posebno na lokalnom nivou. Međutim, mogu ga koristiti svi zainteresovani u civilnom sektoru i na fakultetima. Priručnik prati proces od samog nastanka priče do njenog objavljivanja”, objasnio je Pejović.\nVjerujući da, kako je rekao, saradnja predstavnika sistema pravosuđa na lokalnom nivou, sa jedne strane i medija i civilnog sektora, sa druge strane, može dovesti do sinergije potencijala, u Pljevljima, Ulcinju i Nikšiću su organizovani radni sastanci predstavnika sistema pravosuđa i medija.\n“Lokalni mediji su ocijenili da je značajno poboljšana transparentnost osnovnih sudova i osnovnih državnih tužilaštava, iako i dalje postoji prostor za poboljšanje te saradnje. Neophodna je saradnja između novinara i predstavnika sistema pravosuđa, kako bi poboljšali izvještavanje i izbjegli senzacionalističke naslove”, rekao je Pejović.\nImajući u vidu da se, kako je kazao, često krši Kodeks novinara, a uslijed nodovoljno znanja i informacija u ovom dijelu, urađene su tri info sesije u Baru, Podgorici i Nikšiću, gdje su, kako je pojasnio, građani informisani šta mogu uraditi ukoliko su medijskim izvještavanjem prekršena njihova prava.\nPejović je istakao da su preporuke da se nastavi sa obukom novinara, “posebno kada govorimo o lokalnim novinarima, imajući u vidu da se veliki broj projekata odnosi na veće medijske kuće i da se zapostavljaju lokalni novinari”.\n“Drugi dio ovog projekta je bio fokusiran na TV kampanju, koju smo uradili sa TV Prva, a tiče se promocije Kodeksa odnosno njegovih ključnih principa”, kazao je Pejović.\nUrednica TV Prva, Gordana Đuračić, pojasnila je da je urađeno deset dokumentaraca i to o policiji, zatvorima, sudijama, nasilju o porodici, maloljetničkoj delinkvenciji, medijima, tužilaštvu, ratnim zločinima, advokatima i neosnovanom pritvoru.\n“Dokumentarac o policiji je pokazao da saradnja institucija, medija, nevladinog sektora i kompletne države treba da bude jača. U posljednje dvije godine, se pokazalo da je borba protiv organizovanog kriminala bolja i efektnija”, rekla je Đuračić.\nDokumentarac o zatvorima, kako je kazala, donio je priču o tome kako izgleda jedan zatvorski dan i bacio svijetlo na “veliki problem, a to je nedostatak kadra”.\nOna je istakla da je film o sudijama pokazao opterećenost sudija velikim brojem predmeta i da često postupaju u prostorijama koje su veoma male.\n“Ovaj film je pokazao da postoji neujednačena sudska praksa. Postoje situacije da u dva slična slučaja, imamo dvije potpuno različito odmjerene sankcije, npr. u jednom slučaju tri godine zatvora, u drugom čak deset”, objasnila je Đuračić.\nU filmu o maloljetničkoj delinkvenciji, kako je rekla, iznešen je statistički podatak koji pokazuje da je u prošloj godini, za prvih 11 mjeseci 327 maloljetnika počinilo krađu.\n“U filmu o medijima, pokazalo se da se novinari suočavaju sa teškoćama u izvještavanju iz sudnica, naročito zbog toga što, sve što mogu da koriste su olovka, papir i pamćenje. Tako da nekada može doći do nekih propusta”, rekla je Đuračić.\nOna je istakla da je film o nasilju u porodici pokazao da je svaki član crnogorskog društva potencijalna žrtva nasilja u porodici i da se takva djela teško otkrivaju, jer se dešavaju “iza zatvorenih vrata".


odvikavanje od kreveta | Pas za vas\nMali pas“ definitivno nije i „mala briga“. U štene morate uložiti mnogo vremena, truda i strpljenja, ukoliko želite da imate zdravog i lepo vaspitanog psećeg drugara.Prvo veče (ili dva) ume da bude veoma traumatično i za štene i za novopečenog vlasnika. Dosta ljudi, nažalost, posle tog iskustva vrate štence odakle su ih uzeli, pritom nesvesni da je najgore prošlo.Cviljenje u toku prvih noći je gotovo sigurno, jer je štene uplašeno, u nepoznatom okruženju sa nepoznatim ljudima. Bilo bi dobro da se štene tokom prvih noći nalazi u istoj prostoriji gde i vi spavate – tako ćete moći da ga držite na oku.Kada počne da cvili, najbolje je da mu nešto…


Potpisana Deklaracija o unapređenju rodne jednakosti u poslovnom okruženju : Inkluzija\nPotpisana Deklaracija o unapređenju rodne jednakosti u poslovnom okruženju\nŠest vodećih domaćih i stranih kompanija – Ikea, Masterkard, Telenor, Delta Holding, Aseko i UniKredit banka – potpisalo je Deklaraciju o unapređenju rodne jednakosti u poslovnom okruženju na svečanosti koja je održana na Kopaonik biznis forumu.\nPotpisivanju je prisustvovala i poverenica za zaštitu ravnopravnosti Brankica Janković. Obraćajući se učesnicima, poverenica je pozdravila ovu inicijativu i istakla da se ekonomija ne može odvojiti od lјudi. Podsetivši da je ravnopravnost žena i muškaraca prošle godine bila važna tema i u Davosu i na Kopaoniku, ona je izrazila zadovolјstvo što je naš najveći biznis forum nastavio sa ovom praksom.\n„Ovaj važan korak ka unapređenju rodne ravnopravnosti govori o svesti poslodavaca i činjenici da biznis i lјudska prava nisu na različitim, već na istoj strani, te da postoje kompanije koje pokazuju da je moguće istovremeno i uspešno poslovati i poštovati ravnopravnost svih zaposlenih, jer lјudska prava nemaju pol“, poručila je Janković.\nPoverenica je naglasila da unapređenje rodne ravnopravnosti, osim što stvara tolerantno društvo, može unaprediti poslovanje jer pruža raznolikost perspektiva, talenata i znanja i podsetila da je u cilјu pomoći poslodavcima Poverenik za zaštitu ravnopravnosti izradio svojevrsni antidiskriminacioni vodič – Kodeks ravnopravnosti, kome se do sada priklјučio veliki broj kompanija.\nInicijatori potpisivanja Deklaracije o unapređenju rodne jednakosti u poslovnom okruženju su kompanija Ikea i Asocijacija za ekonomsko osnaživanje žena (AFA), uz podršku ambasade Kralјevine Švedske.


Da li zabrane pušenja dovode do cilja ili moramo globalno da menjamo pristup problemu? - Alo.rs\nJubilarna konvencija Svetske zdravstvene organizacije (SZO) o kontroli duvana ukazala je da je napredak ka rešavanju problema pušenja cigareta veoma spor. Iako je u protekle dve decenije u svetu smanjen broj pušača za oko 60 miliona, na 1,3 milijardi pušača, eksperti upozoravaju da, ukoliko se stavovi Konvencije o kontroli duvana ne "modernizuju", budućnost bez dima cigareta će ostati dalek cilj.\nŽarko Lazarević, Pixabay\nKao nekadašnji direktor u kabinetu bivše čelnice SZO Gro Harlem Bruntland, Derek Jah je i sam imao ključnu ulogu u definisanju i usvajanju Konvencije o kontroli duvana. „Usvajanjem Konvencije, koja je prilično ambiciozan dokument, postigli smo svoj prvi cilj da upotrebu duvana postavimo na mnogo važnije mesto u oblasti javnog zdravlja - i to je imalo svoj uticaj. Stopa pušenja cigareta počela je polako da opada u nekim delovima sveta, iako još postoje zemlje u kojima je ta stopa izuzetno visoka ili čak raste.“\nDerek Jah smatra da koncept smanjenja štete treba da bude deo izmenjene Konvencije, i ističe da Fondacija za svet bez duvanskog dima ulaže velike napore da se to što pre dogodi.\nUvidom u naučna istraživanja ukazano je da su nove tehnologije sposobne da u potpunosti transformišu duvansku industriju. "Kada smo pripremali ovaj dokument, nikada nismo predviđali da će nešto što je inovativno moći da proistekne od same industrije, te nismo razmatrali ni intelektualnu svojinu. Koliko nismo bili u pravu", konstatuje Jah.\nPreporuke koje proističu iz Konvencije, poput zdravstvenih upozorenja na kutijama ispostavilo se da, kako navodi Tobacco Reporter, slabo utiču na smanjenje broja konzumenata cigareta. Dodatni nedostatak je što pomoć pri odvikavanju nije promovisana. Pored toga, promocija alternativa je nedovoljno razvijena i trenutno uključuje samo nikotinsku zamensku terapiju. U rešavanju ovih problema, prema rečima zdravstvenih eksperata, važno je da učestvuju medicinski eksperti, članovi akademske zajednice, regulatornih tela i industrije zemalja širom sveta.\n„Zdravlje cele planete poboljšava se kada imate jake nacionalne naučnoistraživačke centre“, naglašava Jah. „Naučnici u svojim zemljama postaju zagovornici dobre ideje, a kredibilna mišljenja stručnjaka rezultiraju rešenjima koja imaju efekta. Zato se nadam se da će uskoro doći do izmene Konvencije za kontrolu duvana, u smeru prilagođavanja onome kuda nauka ide. U ovom trenutku, to bi značilo podržavanje akcija za primenu koncepta smanjenja štete, koji vodi napretku u prestanku pušenja“, kaže Jah i pozitivno ističe prošlogodišnju odluku Američke agencije za hranu i lekove (FDA) koja je uređaj IQOS svrstala u proizvode modifikovanog rizika, kao pomak u ostvarenju krajnjeg cilja.\n„Istorijski gledano, odluke FDA smatrale su se zlatnim standardom postavljanja normi“, zaključuje Jah.\ncigare pušenje cigareta IQOS Philip Morris društvo


Proizvođači zadovoljni povećanjem poticaja\nDopremijer Federacije Bosne i Hercegovine i federalni ministar poljoprivrede, vodoprivrede i šumarstva Jerko Ivanković-Lijanović svečano je danas na Vlašiću otvorio Izložbu ovce „pramenke“ i Sajam travničkog/vlašičkog sira „Gostilj 2013“. Riječ je o iznimno bitnoj manifestaciji za razvitak domaće proizvodnje.\n- S ove izložbe i ovoga sajma šaljem apel vlastima na razini Bosne i Hercegovine da riješe izvoz proizvoda ovih vrijednih proizvođača u Europsku uniju i osiguraju da naši proizvođači mogu dobivati poticaje i iz fondova EU - kazao je, otvarajući manifestaciju, Ivanković-Lijanović.\nVlašićki uzgajači koza i ovaca pozdravili su povećanje poticaja s 15 na 40 konvertibilnih maraka. Oni će inzistirati da to u narednom periodu bude i više, da se ljudi uvode u sustav proizvodnje, jer cijene kako je ova grana poljoprivrede perspektiva Središnje Bosne.\nNa vlašićkoj manifestaciji koju je, uz podršku Vlade FBiH, Vlade SBK i Općine Travnik, organizirao Savez općinskih udruga poljoprivrednih proizvođača Srednjobosanskog kantona, predstavili su se proizvođači iz Unsko-sanskog kantona, općina Središnje Bosne i iz Republike Srpske.


Oni imaju pakleno težak zadatak… Predstavljamo vam žiri Mobil Music Festa #3 | Headliner\nHome»Mobil Music Fest»Oni imaju pakleno težak zadatak… Predstavljamo vam žiri Mobil Music Festa #3\nOni imaju pakleno težak zadatak… Predstavljamo vam žiri Mobil Music Festa #3\nHeadliner.rs / 02/11/2021 /\t0\t/\t385\nMMF #3 Žiri\nJoš samo malo je ostalo do momenta kada ćemo vam predstaviti učesnike ovogodišnjeg festivala Mobil music fest #3.\nVi ćete za njih moći da glasate na našem YouTube kanalu i oficijalnoj Facebook stranici Headlinera, i na taj način odaberete dva benda koji će se naći u finalu, u kojem će ovog puta biti 6 takmičarskih bendova.\nJedan finalista je već poznat – direktno u finale plasirao se bend Jurka, kao nagradu od strane Headlinera posle učešća na vršačkom Wind Rock Festu. Međutim, i oni su ipak morali da ispune zadatak i snime spot u jednom kadru mobilnim telefonom. I njihov spot biti među onima koje ćemo predstaviti na našim platformama, ali za njih neće biti potrebno glasati sve do samog finala.\nPreostala tri benda za finale, koje će, kako trenutno stvari stoje, biti održano kao koncert uživo u beogradskom klubu Wurst, ukoliko ne bude nekih nepredviđenih antikovid mera, odabraće naš stručni žiri. A sudeći prema konkurenciji, imaće “pakleno” teđak zadatak.\nPredstavljamo vam članove žirija Mobil Music Festa #3:\nJadranka Janković Nešić/ Photo: AleX\nJadranka Janković (sada Janković-Nešić) je kultna ličnost eksjugoslovenske i postjugolsovenske rok scene i za nju se olovkom, pisaćom mašinom, sada i računarom, ali uvek i pre svega britkim jezikom, borila daleko bolje i više nego mnogi sa gitarama i mikrofonima pod svetlima reflektora.\nBila je svedok meteorskih uspeha i vrtoglavih padova velikih domaćih i svetskih zvezda, aktivni svedok zenita londonske muzičke scene, zajedno sa čitavom branšom kolateralna žrtva svih naših podela i ratova, jedna od onih malobrojih koja je mogla i imala gde da ode, a ostala je. Da se i dalje bori s vetrenjačama, kako bi svom sinu Stefana i njegovoj generaciji ostavila makar delić one normalnosti koja je njoj i svima nama oduzeta.\nLjiljana Zdravković/ Photo: Bojan Stevanović\nLjiljana Zdravković je svoju “muzika je moj život” priču započela sa 16 godina kada je prvi put progovorila na jednom beogradskom radiju. Posle 22 godine ispred mikrofona i više od deset godina rada u pisanom novinarstvu (za muzičke portale), svoje iskustvo na muzičkoj sceni upotpunjava i koristi i kroz muzički PR. Nakon stotina tekstova, sati u radijskom etru, intervjua i poznanstava sa domaćim i stranim zvezdama, koncerata, festivala… i dalje je njena najveća muzička ljubav The Bite, bend u kojem peva poslednjih nekoliko godina. Autor je i voditelj uglednog podcasta “Backstage Pass”.\nIako na prvi pogled deluje kao devojčurak sa faksa, ona je već doktor teorije umetnosti i medija. Posle Srednje muzičke škole završila je Fakultet muzičke umetnosti, a doktorirala je na temi koju najviše voli, a to je – radio. Jer, na radiju je takoreći od malena, počela je kao saradnik na tada još starom dobrom radiju B92, 2002. godine, kalila se kao voditelj, a potom dogurala i do mesta glavnog muzičkog urednika na Roadstaru i muzički direktor na HIT Music FM radiju. Bila je i PR Muzičke omladine Srbije, a već tri godine je sa nama kao novinar i kritičar na portalu Headliner.rs.\nSvoje iskustvo stečeno u praksi, nadograđeno kredibilitetom doktora nauka iz oblasti teorije medija, a u kontekstu muzike, Marija prenosi svoje znanje studentima osnovnih, master i doktorskih akademskjih studija u okviru predmeta “Muzika i Mediji“ i “Menadžment medija i muzičke produkcije“ na Fakultetu muzičke umetnosti u Beogradu kao i na predmetu “Uvod u teoriju medija“ na Interdisciplinardnim master akademskim studijama Univerziteta umetnosti u Beogradu.\nNemanja Jovanov je filmski umetnik i pisac, sa više od petnaest godina aktivnog snimateljskog iskustva. Od 2015. aktivno se bavi pisanjem. Objavio je roman Belina, za koji je dobio nagradu Zlatni Pegaz 2017, na Sajmu knjiga u Beogradu. Profesor je kamere i fotografije u stručnoj školi ArtiMedia u Beogradu i jedan od osnivača udruženja Foto Zavod 9, osnovanog radi negovanja vizuelne kulture\nVladimir Graić/Photo: Gordan Jović\nVladimir Graić je rođen 19. februara 1968. godine u Beogradu. Pohađao je osnovno i srednje opšte obrazovanje, uporedo sa muzičkom školom Josif Marinković, a potom Mokranjac, klavirski odsek. Diplomirao je na Elektrotehničkom fakultetu Univerziteta u Beogradu. Od 1996. je bio zaposlen u Radio-televiziji Srbije, u prvo vreme u Zabavnoj redakciji (na poslovima muzičkog urednika), a od 2000. godine u Produkciji gramofonskih ploča RTS (PGP RTS), na mestu glavnog, kao i odgovornog urednika programa, gde je bio sve do kraja 2008.godine, da bi se potom, na mesto direktora, u našu najveću diskografsku kuću vratio 2017.\nNjegove kompozicije su osvojile veliki broj festivalskih nagrada (više od 20 prvih), uključujući i pobedu na najprestižnijem evropskom muzičkom takmičenju Pesma Evrovizije 2007.godine (“Molitva”). Radeći na RTS-u, bio je urednik emisija – HIT 2000, Nedeljno popodne, Music Hot Report, Impuls i drugih.\nMilan Rakić je Novosađanin koji se alternativom bavi profesionalno već godinama, angažovan u MM Concerts/ Serbian Hellbangers & Grom Records/ Tmina Records. Zadužen za Explosive stage na Exitu i za gitarski zvuk na drugim binama ovog velikog festivala, urednik i voditelj radio emisija Extreme zone… i moglo bi se još toga nabrajati, ali ako neko poznaje dušu srpske muzičke alternative i undergrounda, onda je to upravo – Milan Rakić.\nDejan Stojiljković uspešni je prozni i dramski pisac, filmski i strip scenarista. Do sada je objavio romane Konstantinovo raskršće, Duge noći i crne zastave, Znamenje anđela, Kainov ožiljak (u četiri ruke, sa Vladimirom Kecmanovićem) i Olujni bedem, kao i prozne zbirke Leva strana druma, Low Life i Kišni psi. Zajedno sa Vladimirom Kecmanovićem i Draganom Paunovićem autor je ilustrovane trilogije o Nemanjićima, koju čine knjige U ime oca, Dva orla i U ime sina. Autor je više dramskih tekstova i strip-scenarija. Jedan je od scenarista TV serije Senke nad Balkanom.\nLaureat je prestižne književne nagrade “Miloš Crnjanski” (za roman “Konstantinovo raskršće”), kao i nagrade za dečju književnost “Dositejevo pero” (za knjigu “Nemanjići: Dva orla”, a ove godine dobio je i Andrićevu nagradu za zbirku “Neonski bluz”. Proza mu je prevođena na ruski, engleski, grčki, italijanski, slovački, makedonski, slovenački i francuski. Jedan je od najčitanijih savremenih srpskih pisaca.\nTags:Dejan StojiljkovićJadranka JankovićLjiljana ZdravkovićMarija M. KaranMilan RakićMMF #3Mobil Music Fest #3Nemanja JovanovVlada Graićžiri\nPremijera: Alitor predstavio spot za "Lokot”\nMark Hopus i Trevis Barker iz Blink 182 nastupili prvi put otkako je Hopus pobedio rak...


"To je bio apel upozorenja" VIDEO - B92.net\nBeograd -- Epidemiolog Predrag Kon izjavio je da lekari na juèerašnjoj konferenciji nisu odgovarali na pitanja novinara jer su time želeli da pošalju apel upozorenja.\nIzvor: Tanjug sreda, 1.04.2020. | 16:31\nTo je bila reakcija buduæi da je juèe od posledica koronavirusa preminulo sedam osoba.\nKon je rekao da su se na taj naèin solidarisali sa direktorom Klinike za infektivne i tropske bolesti Klinièkog centra Srbije Goranom Stevanoviæem, koji je na juèerašnjoj konferenciji izneo podatke o broju preminulih.\n"Juèe se desilo da smo se solidarisali sa doktorom Stevanoviæem. To je suština…Nemam nameru uopšte da se pravdam. Time smo poslali apel upozorenja", rekao je Kon danas na konferenciji u Palati Srbija.\nNa opasku novinara da je posle juèerašnje konferencije gostovao na jednoj privatnoj televiziji i pitanje da li je to fer prema graðanima koji svakodnevno slušaju konferencije u 15 sati u vezi sa koronavirusom, rekao je da je ta televizijska emisija bila ranije planirana.\nKon je podsetio da je juèe od posledica koronavirusa stradalo sedam osoba, što je najveæi broj umrlih u jednom danu od kako se naša zemlja bori sa tim virusom i dodao da je to nešto što treba da se razume.\n"Nemam nameru uopšte da se pravdam. Time smo poslali apel upozorenja", poruèio je Kon.\nU požaru u ZS Kaluðerica izgorele prostorije intervencije\nINFOGRAFIK U Beogradu manje od 70 ljudi u izolaciji, najviše zaraženih na Voždovcu\nStefanoviæ: Oèekujem da tužilaštvo pozove Juriæa zbog tvrdnji o politièaru pedofilu\n"MUP i nadležni znaju sve o desetini politièara koji su pedofili" VIDEO\nNoæ u Beogradu: Automobil sleteo s puta, povreðen muškarac\nI narednih dana kiša, objavljeno kada æe ponovo biti sunèano\nKomšije otvaraju granicu za graðane Srbije\nNovine: "Da li æe i kada biti drugog talasa korone"; "Milovim tajkunima zabraniti rad u Srbiji"\nJedan novi sluèaj u srpskim sredinama na KiM\nLegendarni Rekoba sada izgleda kao radnik na mešalici, ni navijaèi Intera ga ne bi prepoznali (FOTO)\nMurinjo dovodi bivšu uzdanicu Partizana\nVreðala i pljuvala Sergeja Trifunoviæa, a sada ga bodri\nNapustio HDZ, sada æe udariti na Srbe žešæe nego ikada ranije?!\nTramp "poziva" - iza agenata željnih akcije: Pozdravili bismo ih naljuæim psima i najopasnijim oružjem\nUživo: Goleada u Humskoj, Partizan vodi na poluvremenu


Partizan nikad ranije u Evropi! - Meridianbet Vesti\nFudbal Author:\tBudimir Svilar - 10/07/2017\nPartizan će poslednji od srpskih klubova započeti takmičenje u evropskim kupovima, a ako ništa drugo, sigurno je da se neće zamoriti prevaljenom razdaljinom da bi odigrao utakmicu sa svojim protivnikom.\nOdavno je poznato da je rival Crno-belih podgorička Budućnost, što znači da i putovanje do odredišne tačke, odnosno Podgorice gde se igra druga utakmica, neće biti naporno, što nikako nije zanemarljiva stvar.\nInače, Partizan više od 60 godina nije ovako rano počeo sa mečevima u kontinentalnim kupovima, još od duela sa Sportingom iz Lisabona u septembru 1955. godine u tadašnjem Kupu šampiona. Do sada je “rekord“ bio meč sa Škendijom iz 2011. godine, ali će on u utorak uveče biti nadmašen za dva dana.\nJul je mesec u kome je srpski šampion imao odlične rezultate u prethodne dve decenije, a pogotovo 14. jul, pošto je na taj dan pobedio četiri od pet svojih protivnika (Flora, Ril, Pjunik, Dila Gori), dok je samo Zaglebje uspelo da izbegne poraz.\nTrener Crno-belih u ovoj nastupajućoj sezoni je Miroslav Đukić koji ima na raspolaganju skoro nepromenjen sastav u odnosu na prošlu trofejnu godinu, pa je na iugravanju tima prilično “uštedeo“ na vremenu.\nNovi kapiten je najiskusniji posle Saše Ilića, Miroslav Vulićević, fudbaler koji je za svoj klub odigrao 20 utakmica u evropskim takmičenjima i koji se nada da bi takvo iskustvo mogao da kruniše igranjem u grupnoj fazi Lige šampiona, a od toga ga deli “samo“ dva kola kvalifikacija i pobeda u plej-ofu.\n26.6.2017. Domaći fudbal: Zvezda završila pripreme, Partizan nastavlja u Sloveniji\nTags:budućnost, kvalifikacije, Liga šampiona, Miroslav Đukić, Partizan, šampion, UEFA


20.04.2021. - 16:00\nKako pišu?, foto: GaudiLab/Shutterstock\nŽena æe uvek pre pomisliti da je njen muškarac s drugom kad se ne javlja na telefon veæ nekoliko sati, ali iznenadili biste se koliko muškarci uživaju u meðusobnom društvu. Oni mogu izmeðu ostalog da igraju video igre, razgovaraju o fudbalu ili svetskoj politici. Dakle, ako se druži sa svojim društvom i ako odvoji vremena da vam pošalje poruke sve u svemu, znak je da je lud za vama, piše miss7.


U Požarevcu žrtve sve češće prijavljuju nasilje • Poportal\n13/12/2018 13/12/2018 P.Radovanović1\nHitne mere su izrečene u 255 slučajeva, od kojih je osim zabrane prilaska i kontaktiranja nasilnika sa žrtvom u 50 slučajeva izrečena i mera njegovog udaljavanja iz kuće.\nOtkako je u junu prošle godine počeo da se primenjuje Zakon o sprečavanju nasilja u porodici, u Požarevcu je, prema rečima Dragane Kostić, zamenika osnovnog javnog tužioca u tom gradu, ojačana svest da svako nasilje, ne samo fizičko već i psihičko, ekonomsko, seksualno, treba prijaviti. U prvih sedam meseci primene zakona, kaže ona, hitne mere su izrečene u 255 slučajeva, od kojih je osim zabrane prilaska i kontaktiranja učinioca sa žrtvom u 50 slučajeva izrečena i mera udaljavanja iz kuće.\nOvi podaci, osim na grad Požarevac, odnose se na opštine Kučevo, Žabari i Malo Crniće, koje su u nadležnosti OJT Požarevac. Od januara do septembra ove godine uočena je tendencija porasta, a samo tokom oktobra i novembra zabeleženo je 90 slučajeva nasilja u ovom delu Srbije.\n– Za deset meseci u 2018. godini imali smo 546 slučajeva, od čega su obe mere izrečene u 250 slučajeva, a u ostalim zabrana prilaska i kontaktiranja. Ovo ne znači da se broj slučajeva nasilja povećao, već da se žrtve više odvažuju da to prijave – smatra Kostićeva.\nStručnjaci Centra za socijalni rad u Požarevcu tokom ove godine radili su sa 676 žrtava nasilja – ženama, maloletnicima, starijim osobama…\n– Za žrtve nasilja je obezbeđena psihosocijalna podrška, ali u ovom trenutku nedostaju nam programi za rad sa samim nasilnikom – kaže Tatjana Rajić, direktorka Centra za socijalni rad Požarevac, dodajući da u poslednje vreme ovde raste broj žrtva nasilja među decom, koji su osim direktnih žrtava i svedoci nasilja u porodici, a beleži se i porast nasilja nad starijim licima.\nU Podunavskom okrugu – Smederevu, Velikoj Plani i Smederevskoj Palanci – u više od 70 odsto slučajeva žrtve nasilja su žene, mahom između 30 i 60 godina starosti. Nasilje u porodici najčešće se vrši prema suprugama, nevenčanim suprugama i majkama.\nNVO „Podunavska inicijativa” Smederevo iznela je podatke da je za godinu dana od donošenja novog zakona PU Smederevo izrekla 1.078 hitnih mera udaljenja iz stana i zabrana prilaska žrtvi, od čega 358 u Smederevu, 272 u Smederevskoj Palanci i 448 u Velikoj Plani. Statistički gledano, po tri nasilnika dnevno je završavalo u policiji.\nNovi zakon u Podunavlju je takođe „okuražio” žrtve da prijavljuju nasilnike, pa je u ovom delu Srbije udvostručen broj prijava za nasilje u porodici, sa 731 na 1.513, u jednogodišnjem periodu pre i posle stupanja zakona na snagu. Smederevo i u ovome prednjači sa 881 prijavom, u Velikoj Plani prijavljeno je 337 slučajeva nasilja, a u Smederevskoj Palanci 295.\nToplifikacija: Privremena obustava isporuke zbog radova na sanaciji curenja\nJako loš rad kako centra za socijalni rad tako i tužilaštva, žrtve su nažalost prepuštene same sebi…


Sasvim obična priča | Snajper kokoške\nSuske | 04.06.2010. | I TO je Srbija, Ko razume-shvatiće\nTags: Kokoške, Ljudi, Tračare\nDa vam kažem slatki moji …\nDobro, ima tu i pevaca, i komotno bih mogla da promenim naslov teksta u živinu, al’ kako su kokoši u većini ne bih da se osećaju ugroženo i diskriminisano, ili da me ne dao Bog nazovu šovinistom.\nDakle, snajper kokoške su osobe ženskog pola koje imaju zadatak da snajperišu svoju okolinu, memorišu ta saznanja i reprodukuju onda kada žele za sebe da ostvare neku korist.\nSnajper kokoške (U daljem tekstu koke, iz milošte) imaju svoj ustaljen ritam života. On im je dodeljen po rođenu il’ po udaji, il’ po zaposlenju.\nAko im je od Boga\nTo su one koke koje nisu morale da stiču posebna znanja da bi postale snajper koke, to im je zapisano u genetskom kodu, nasledile od majke, babe, prababe il’ čukun babe (u dublje veze ne bih da zalazim kapirate na šta mislim) i od kada znaju za sebe one snajperišu. Posmatraju sve oko sebe, i u zavisnosti u kojoj su životnoj dobi i interesovanja su im drugačija, ali sva svoja saznanja memorišu i čuvaju kao najveće bogatstvo.\nOve snajper koke je uglavnom neko savetovao kako treba da se ponašaju kada su u društvu muža, svekrve i svekra, zaove, jetrve, komšinice, muževljeve bivše itd. Snajperisanjem one sebi omogućavaju da mužu trljaju nos svaki dan, ukoliko postoji potreba baš za svakodnevno trljanje na nosa, kako su one najbolje žene na celom svetu, kako će im život pored njih biti kao lepa ljubavna pesma i da one nikako nikada neće postati kao … Tu je spisak dugačak, a podaci iz snajpera neprocenjivi.\nOve snajer koke su uglavnom one koke koje su zaposlenje dobile preko kuma, starojka, devera, kumovog kuma i tome slično. Od prvog radnog dana se trude da pokažu kako su vredne, predane poslu, kako dolaze na vreme, odlaze na vreme sa posla i kako zbog toga moraju da imaju i neke privilegije. Da bi ih ostvarile šefu kuvaju kafu svakoga jutra, pa i nekoliko puta u toku dana, ako se šefu pije kafa, i uz kaficu mu serviraju sve ono šta im je po volji i želji, sa obaveznim primerom koji prati priču. Ako bi da izađu ranije sa posla, da dođu kasnije, produže pauzu, uzmu slobodan dan, produže godišnji il’ bi da odu u frizeraj u radno vreme, jer je u popodnevnm satima neopisiva gužva a one imaju preča posla koja su obavezno u nekoj vezi sa decom.\nSavet: Da ne bi slučajno bili na spisku za odstrel potrebno je da uskladite svoj pokazivač vremena sa pokazivačem snajper koke jer su u takvim snajperisanjima važni i minuti, čak i sekunde. Ako imate sreću vaš sat će biti usklađen sa njihovim, ako nemate niko vam nije kriv što se niste uskladili.\nZa sve ostalo nećete imati sreće. Ako se ne smeškate onda ste baksuz koji ruši ugled veseloj službi, ako se smeškate reći će da se podsmevate, il’ ste pak nadmeni, ako ćutite … ako pričate … ako …Nema vam pomoći!\nOve koke retko kada imaju vremena da se bave sopstvenim poslom, predmeti im džonjaju razbacani po stolu kako bi u svakom trenutku svako ko uđe imao osećaj da se tu „radi pa cepa“.\nKarakteristično za sve prethodne grupe koka je to da ritam života ne menjaju nikada. Znaju kad ustaju, kada doručkuju, odlaze na posao, ručaju, odmaraju, peru, peglaju, kuvaju ručak, vaspitavaju decu i piju kafu sa komšinicom. Izlaze uglavnom kod frizera jer dok čekaju u frizeraju svoj red, snajperišu sve one koji uđu, izađu, razgovaraju telefonom i pričaju viceve, ogovaraju svekrve, jetrve i zaove, komšinice, koleginice i najbolje drugarice. Muževi su retko na listi za odstrel al’ su zato oni muškarci bez imena i prezimena prava poslastica. Snajper koke tada moraju da napregnu sve svoje vijuge i pokušaju da identifikuju NN lice i u arhivi svojih podataka povežu te dve osobe, ili više njih.\nSnajper koke imaju najteži posao na svetu i samo one peru i peglaju, kuvaju ručak svaki dan, vaspitavaju decu i ne dosađuju mužu dok gleda utakmicu. Imaju najlepše cveće na terasi, njihovi su stanovi najsređeniji i one imaju najmanje garderobe, najmanje šminke i lakove za kose, lepe su i bez ulepšavanja i najviše se žrtvuju za svoje porodice. Niko kao one!\nSnajper koke su i veoma, veoma pametne i vidovite. Na osnovu vašeg prolaska ulicom, stepeništem, hodnikom one su u stanju za svega 3 minuta napišu kratku priču ili čak roman. Retko koriste reči kao što su „pretpostavljam da“, „mislim da“ … i tome slično, one uvek znaju da je sve to 100% tako kako su one zaključile i tačka.\nSnajper koke su uvek ljubazne prema vama. Zovu vas „draga moja“, „slatka moja“, „ljubavi“ i obavezno imaju onaj snishodljiv pogled prijateljstva i poverenja. Nikada vam neće reći ružnu reč ali će zato pomenuti bar neku osobu koje treba da se pripazite jer vam ne misli dobro. Posle određenog vremena shvatićete da vam je jedino ona prijatelj i niko više na celom svetu. Mrze vas čak i vaša deca i muž i majka i šef i komšinica sa kojom ćaskate preko prozora i …. jadni vi, da nije nje život bi vam bio pravi pakao.\nDok sa vama razgovara pipkaće vas za ruke, ramena, opipavaće vam garderobu, reći da imate odličnu liniju, najbolju frizuru i boju kose i da vam taj ruž za usne baš pristaje. Cipele su vam super, i suknja i … ma najbolji ste i najpametniji!\nDugo sam razmišljala šta treba čovek da uradi da ne bi postao na listi za odstrel, ali mi nijedno rešenje koje sam smislila ne daje 100% učinak.\n*Ako pređete na drugu stranu ulice da bi izbegli viđenje sa snajper kokom, zaključiće da:\n–\tKrijete nešto sigurno i ona će brže bolje da vas pojuri ne bi li vas srela i ispitala o čemu se radi\n–\tNe želite da budete viđeni jer idete na veoma važan tajni sastanak, koji možda krijete i od vašeg muža\n–\tNiste ofabali kosu pa vam se vide sede vlasi il’ vam je kosa šarena\n–\tNiste nalakirali nokte, iscvetala vam je kosa, niste se našminkali, počupali obrve …\n–\tSigurno imate fleku na garederobi koju jedino njeno snajper oko može da vidi\n–\tUkrali ste nešto pa bežite da vas ne uhvate\n–\tBolesni ste pa žurite kod lekara, a bolest nije baš za javnost, možda je nešto sa genitalijama a pokupili ste je sigurno od švalera il’ vam doneo muž od švalerke\n–\tImate probleme sa decom koje bi da sakrijete il’ vam je dete dobilo keca u školi, il’ palo ispit pa vas je sramota\nI tako do u nedogled.\n*Ako je ipak sretnete i trudite se da budete uzdržani, zaključiće da:\n–\tIznervirao vas je neko na poslu, možda šef, možda je šef hteo „hopa-cupa“ a vi niste pristali pa vam se sveti\n–\tIznervirala vas koleginica\n–\tImate probleme sa nekom prijateljicom, majkom, sestrom, snajom …\n–\tMuž vam ima švalerku i vi ste upravo to saznali (sigruo je predložio i razvod)\n–\tDete vam se potuklo, trudno je il’ je napravilo bebu nekoj, tako maloletno\n–\tOstali ste bez para jer ne znate da štedite kao ona, niti da kuvate pa da tu prištedite neki dinar\nI tako do u dva nedogleda.\n*Ako je sretnete i trudite se da budete veseli, zaključuje da:\n–\tFolirate se, ali ste loš glumac i to njenom oku ne može da promakne\n–\tSpanđali ste se sa šefom\n–\tImali ste seks sinoć posle ne znam koliko vremena\n–\tUpravo vam je privatni detektiv javio da vaš muž ipak nema švalerku, al’ vas je slagao garant pa se veselite bezveze\n–\tUkrali ste neke pare a niko vas nije uhvatio, ha… pa ona će to da preispita …\nI tako do u tri nedogleda.\nPosle svega izloženog jasno je\n–\tDa je sinonim za snajper kokošku – tračara.\n–\tDa je nivo interesovanja snajper koka na zavidnom nivou 😛\n–\tDa rešenja za eliminaciju delovanja snajper koka nema, osim, možda ćebanja, dok se vraćaju iz frizeraja u ranim večernjim satima. Tada definitivno neće znati niti će moći da zaključe čije su ih pesnice milovale.\nTO će za njih biti prava pravcata misterija i tim činom ćete učiniti dobro delo, dati im materijal za pravi detektivski roman.\nPa ko preživi i pročita neka priča!\n« The Forgotten People\nPodrumske čarolije »\nComments: 11 to “Snajper kokoške”\n05.06.2010. at 11:53 am\nApsolutamente. Živim okružena snajper kokama, mladim i babama, mada nema neke bitne rzlike.\nKako se odbraniti: uglavnom izmislim neki trač o sebi i ispričam im. Da se ne muče mnogo. Ali mora da bude djusi skroz. Tako sam mirna po mesec dana. Zadnji sam odvalila pre deset dana kad sam se vratila s puta u 4 AM i živa ostala, posle sam se smejala sama sebi dva dana, a i otegnutoj vilici jedne mlade koke 😆\nSreća pa ljubimac mi čo’ek navikao da sam luda, inače bi bilo svašta.\n05.06.2010. at 12:16 pm\nMa ja im ne dam informacije zainat pa se muče jadnice onoliko. Al’ zato kad saznaju ma sitnicu neku samo, pa to je sreća neviđena. 😆\nOnda ih ja nasekiram rekavši im da nisu In ako to nešto smatraju za nenormalno pa se jadne sve izbezume …\nI šta ih je, da se preneraziš! 🙁\nI sve to pravljeno bre na isti kalup, da ne veruje čovek.\n05.06.2010. at 12:55 pm\nVidi, ovde ih zovemo samo “kokoškama”, mada je tvoja sintagma mnogo bolja 😀 Mora da te je neka od njih ozbiljno upucala, čim si im uopšte posvetila ovoliko prostora 😉\n05.06.2010. at 2:48 pm\nGde god da žive sve su iste…ma kao na neki kalup da su pravljene.\nKrenula ja u prodavnicu i obukla jaknu, pita koka na ulaznim stepenicama “Kako si?”\nkažem: “dobro, eto nešto mi hladno..”\nkoka: “mora da se sinoć malo više popilo?”\nkažem: “…jeste, baš to, pa mi sada zato hladno.” :)))) Ovo juče bilo. Nisu normalne svega mi.\n05.06.2010. at 5:06 pm\nJa nemam šta da dodam, samo da se prijavim da sam primila k’ znanju 😆\n05.06.2010. at 7:25 pm\nAnaliticno, nema sta da se doda ili oduzme. Ostaje samo da odredjenim osobama dodam ovo snajper !\n05.06.2010. at 9:50 pm\nO kako dobro opažanje!\nMeni je jedna bliska snajper kokošketina prebacila kako nekad mnogo pričam a nekad ne može čovek reč da mi izvuče, pa ne zna šta da misli…ja je pitam jel nema da misli ni o čemu drugom pa mora o mom životu? Zbunjena i besna je bila danima!\nVolim one mlade koke koje su posisale svu mudrost sveta pa me savetuju kako da čuvam decu, kako da ih vaspitavam, šta da im oblačim a da bude u skladu sa modom sa Farme ili sličnog rijalitisranja…a nisu u stanju sebi momka ni za jednu noć da na’vataju..ni oni mortus ih neće jer znaju kakve su..kad li će one da imaju decu…?\na pogotovo volim one prisne, koje me tako ubeđuju kako mi svi misle loše, kako treba da pazim šta kome pričam (da bi one imale najnoviju vest, razume se..ma stvoriće je, al de one da ne budu prve!)\nE njima volim da bacam koske i pričam im obrnuto nego svima drugima, pa posle lepo ispadnu lažovi..a fala Bogu ima onih koji će im reći u lice da izmišljaju…\ntako ja živim svoj život a one se posle takvog iskustva ređe usuđuju da me pitaju bilo šta.\nO da, pita me jedna što sam nju izlagala a svima rekla nešto drugo: pa zato što sam znala da ćeš raspričati, pa što da ne napravim budalu od tebe…sad ona beži na drugu stranu ulice 😀\nauuuuuu mogla bih knjigu da napišem o ovoj temi..pogodi me u živac!\n06.06.2010. at 6:13 pm\nSnajper koke, neke od njih, znaju cak i to kako bi neko trebao ili je trebao da odzivi svoj zivot onda ti poredjaju figure po njihovoj zelji i masti, daju im imena, uloge….\nTu uglavnom ne prelazim ulicom besno odregujem i …jooj nisu te reci to znacile, kazu, ali\nsamo zbog moje reakcije.\n07.06.2010. at 9:16 pm\n-Jao, mace, cao, ides negde?!\n-da, kod svalera, uh kakav dasa, jebe po tri sata bez prestanka, samo molim te, nikome ni rec…\nVise me ne pitaju nista, a sta pricaju nemam pojma niti hocu da imam. A pomalo i cvikaju od mene, nesto mi se sklanjaju s puta. Mora da sam bas nadzak?\n08.06.2010. at 9:40 pm\nUh, mene salecu u liftu. Jos ja na poslednjem spratu. Radoznale pa se vozikaju do gore sa mnom. Par puta mi se cak ucinilo da sede u liftu i voze se gore – dole sa svakime ko udje u lift i ispituju ga. A najgore je sto zive na onim prizemnim spratovima. Ne cvikam od takvih, uglavnom dajem socne traceve. Pre jedno mesec dana sam bila trudna, a posle tri dana abortirala, zatim sam opet zatrudnela i valjda se sad ocekuje da rodim blizance. 🙂 A ono dvoje dece od ranije cuvam u ormaru, hranim ih povremeno. Cisto da ne crknu. 🙂\n09.06.2010. at 7:34 am\nO da, kad sam tek ostala u drugom stanju jedna kompšnica to čula (kako se takve stvari pročuju, kao da ginekolog ima razglas) i raspričala da samo što se nisam porodila i zato moraju da nam prave svadbu -> Fail of the year\nNeka neka Devojko, poljubi te klince u ormaru i od nas XD


Vučić u intervjuu za “Wall Street Journal” najavio brisanje Kosova iz Ustava! | KoSSev\nNedelja 10. maj 2015, 01:13\n(Veći deo teksta je izvorno preuzet sa portala "Telepromter", a izvornu verziju sa tekstom o intervju srpskog premijera Aleksandra Vučića časopisu "Wall Street Journal" pod naslovom "Vučić signalizira zaokret od Kosova", možete pročitati OVDE)\n"Imam razočarenja, i lična, i politička kada je reč o Evropskoj uniji… Ali, moj posao je da vodim računa o strateški važnim pitanjima za ovu zemlju," naglasio je Vučić.\n"Video sam posledice (tog puta). Znam kako takvo stanje svesti može da funkcioniše. Znam kakav sam bio pre 20 godina. Moramo da očuvamo mir. Još jedna greška značila bi da gubimo sve, istakao je Vučić u intervjuu uoči posete Vašingtonu sledećeg meseca."


"LJudi, ovo vam doslovno može spasiti život!": Supruga vatrogasca OTKRILA šta UVEK drži ispod kreveta (VIDEO)\nNJen partner je vatrogasac i ima dva važna saveta za spasavanje života koja svi treba da znamo.\nFoto: Printskrin / TikTook / katkamalani\nSvi mi znamo da se isplati biti spreman na većinu stvari u životu, ali koliko ste spremni za hitne slučajeve poput požara u kući ili provale? Supruga vatrogasca podelila je savete koji će vam dobro doći u oba slučaja.\nPročitajte još: Zašto je pod prljav? Jednu grešku svi pravimo, a da je nismo ni svesni\nKorisnica TikToka Kat Kamalani, koja je poznata po tome što sa svojih 500.000 pratitelja deli video zapise o svom zanimanju stjuardese, nedavno je postala viralna jer je, za promenu, snimila video koji je zasnovan na poslu njenog supruga. Katin partner Keloni je vatrogasac i ima dva važna saveta za spasavanje života koja svi treba da znamo.\nWhat is a life saving tip you do? #firefighter #lifesavingtips #fire #fyp @kelonikamalani\nMala investicija za miran san\nOva Amerikanka kaže da je na aparat za gašenje potrošila svega 20 dolara (oko 2000 dinara) i podstiče druge da ga nabave jer bi mogao da spase mnoge živote.\n- Aparat za gašenje požara uvek držimo ispod svoga kreveta u slučaju da nastane požar na spratu gde spavamo, kako bismo njime došli do spavaćih soba svoje dece i sigurno ih izvukli. Drugi razlog je ako provalnik uđe u kuću – da možemo da se odbranimo - rekla je Kat u videu.\nPročitajte još: Mislite da vam mašina za pranje veša "krade" čarape? U pravu ste, evo zašto nestaju tokom pranja\nViše od 200.000 ljudi pogledalo je njen video, a mnogi su joj zahvalili na savetu.\n"Hvala vam što ste nas zaštitili", komentarisala je jedna osoba, dok je druga priznala: "Hvala! Nikad ne bih pomislio na to." Još jedan od brojnih komentara glasi: "Nikad nisam razmišljao o tome da držimo aparat za gašenje požara ispod kreveta u slučaju da se nešto zapali na drugom spratu. Hvala!"\nžena vatrogasca savetuje\nzašto je dobro držati protivpožarni aparat ispod kreveta


Irak – veliki izazov za turiste | TEME | DW | 13.03.2011\nIrak – veliki izazov za turiste\nNa Međunarodnom sajmu turizma u Berlinu ove godine su u središtu pažnje bili Tunis i Egipat. Prvi put nakon 45 godina se predstavio i Irak, zemlja u koju političari i poslovni ljudi putuju pod velikim mjerama sigurnosti.\nSjeverni dio Iraka\nNa auto-cesti, pored aerodroma u gradu Basri, upravo je eksplodirala bomba. To je svakodnevica u Iraku. U ovoj zemlji još uvijek svakog mjeseca pogine oko 300 ljudi. Stoga nije ni čudo da njemačko Ministarstvo vanjskih poslova upozorava na opasnost putovanja u ovu zemlju. Čak je i njemački minsitar vansjkih poslova Guido Westerwelle proveo samo šest sati u Bagdadu i to u pratnji oklopnih vozila i naoružanih pratilaca: "Situacija je kada je riječ o sigurnosti i dalje napeta. S druge strane se mora priznati da su napravljeni i pomaci, tako da se tek tada može stvoriti izdiferencirana slika."\nTuristi - meta napada\nStoga i turistička putovanja u Irak zvuče kao suluda ideja. Jedini koji trenutno posjećuju ovu zemlju su šitski hodočasnici iz Irana. Oni su često meta smrtonosnih napada. Uprkos tome, Bagdad i kurdski sjever i dalje imaju ministarstva za turizam. Bivši ministar Nimrud Youkana je područje oko Erbila nekada poredio sa austrijskim Kerntenom ili Kanarskim otocima: "Lijep krajolik, odlično vrijeme kako ljeti, tako i zimi, stara iračka historija. Irak, koljevka civilizacije, multikulturno društvo, velikodušni ljudi koji su ljubazni prema strancima."\nLijepo ali opasno područje\nProcjena koja nema veze sa stvarnošću. Nedavni protesti u svim regionima pokazuju da Iraku i njegovim stanovnicima nedostaje ono najosnovnije. Tako je stanovništvo snabdjeveno strujom samo dva do šest sati dnevno, voda je zagađena, gradovi i okolina puni su smeća, rijeke liče na odvode za kanalizaciju.\nNaravno da bi Irak imao šta za ponuditi. Nekolicina Nijemaca koja živi u ovoj zemlji to zna. Jedan od njih je Gunterr Voelker koji živi u Erbilu na sjeveru. On je, kako kaže, otkrio skriveno blago: „Kurdistan ima nevjerovatrno mnogo znamenitosti, priroda je zadivljujuća. Nije mi potrebno da letim do Grand Canyona, ovdje imam vodopade, brda, polupustinje. Mi smo ovdje u Mezopotamiji, koljevci civilizacije. To su stvari koje su interesantne za turiste."\nZa turiste je posebno opasno pogranično područje\nMeđutim, nakon najnovijih protesta situacija više nije takva. Nekolicina tamošnjih hotela je u međuvremenu postala utvrda ograđena betonskim zidinama kako bi se gosti zaštitili od napada naružanih osoba. Niko se sa automobilom ne smije približiti hotelu. Posvuda u zemlji se zbog proteklih ratova nalaze minska polja. Tako je planinarenje u brdima Kurdistana nepredvidivi rizik. Pored toga, ni granica sa Iranom nije na svim mjestima markirana. Amerikanci koji su se usudili kročiti na ovo područje uhapšeni su od strane iranskih graničara i već dvije godine sjede u zatvoru. Trenutno se stanje u Iraku može preciznije opisati riječima koje je izrekao jedan iznervirani arheolog. On je rekao: "Turisti su posljednje što nam je potrebno."\nAutor: Ulrich Leithold / Belma Fazlagić-Šestić\nOdg. ur. S. Tanović


SIGURNA METODA čuvenog ruskog mistika da vratite nazad VOLJENU OSOBU: Bitna je namera, ne želja! | Web-Tribune.com\nHome / ZANIMLJIVOSTI / SIGURNA METODA čuvenog ruskog mistika da vratite nazad VOLJENU OSOBU: Bitna je namera, ne želja!\nTransurfing je moćna tehnika upravljanja stvarnošću o kojoj se govori u trilogiji „Transurfing“, ruskog fizičara i mistika Vadima Zelanda. Prema transurfingu, stvarnost nije nešto na šta ne možemo da utičemo, nego čak možemo i da je biramo.\n„Pretpostavka je da postoji prostranstvo varijanti u kojima se čuvaju scenariji za sve što je bilo, što jeste i što će biti. Pod određenim uslovima, energija ljudskih misli može da materijalizuje određenu varijantu“, objasnila je Vlasta Prohaska, predstavnica Planetopije koja je izdavač knjige za hrvatsko tržište.\nU trećoj knjizi iz trilogije, intrigantnog naslova „Naprijed u prošlost“, autor govori o putovanju kroz vreme te objašnjava razne fenomene prostora i vremena koji nas uvek iznova iznenađuju.\nTakođe, knjiga sadrži i prepisku autora s čitaocima koji iznose svoje konkretne životne probleme, pa i one ljubavne prirode, a on savetuje kako da ih reše primjenjujući principe transurfinga.\nVadim Zeland upozorava da uvek najpre treba da dobro razmislimo želimo li zaista da vratimo izgubljeno i ponovo zadobijemo ljubav osobe koja nas je ostavila.\nMožda se ovakvim razvojem situacije spašavamo od nama još nepoznatih problema. Da bismo doneli odluku treba da oslušnemo „šum jutarnjih zvijezda“ – tihi šapat svoje duše koja nam ukazuje na pravo rešenje.\nAko delujemo samo unutrašnjom namerom, to će se svesti na uveravanje druge strane i organizovanje aznih akcija u svrhu obnove ljubavnog odnosa. Ako i uspemo, stvari neće biti kao pre.\nKako postupiti? Odgovor se krije u moćnoj spolašnjoj nameri koja nastaje kad su duša i razum usklađeni.\nNe ostvaruje se želja već namera\n„Vaše puke želje se neće ispuniti. Vaša maštanja se neće ostvariti. Ali vaša namera, vaš izbor potkrepljen odlučnošću imanja i delovanja je nepovrediv zakon i on će se neminovno realizovati“.\nPrema Vadimovom savetu, ničemu ne treba pridavati veliku važnost, veliku želju, veliku vezanost. Prevelika važnost će samo pokrenuti Sile ravnoteže koje će je umanjiti, uglavnom, na način suprotan od očekivanog.\nSvemu dakle treba pristupiti s mirom i blagošću, pa tako i ovome. Sve ono što je nastalo u jedinstvu duše i razuma ima veliku verovatnost da se ostvari, i ako osećate da „vaša duša peva, a razum zadovoljno trlja ruke“ dok čitate ove redove, onda se slobodno prepustite istraživanju fascinantnog sveta Vadima Zelanda.\nTags auto bije blago delovanje dobit dobiti DR duša energija fascinantno fenomen govor govori Hrvat izgubljeno ključ knjiga knjige koncept le ljubav mašta materija mere moćna namera nar odgovor organi ovan peva pokušava potrebno prema princip pristup problem prošlost pustite rane razvoj savet scena taoci tehnika Tito trans tržište uslovima varenje Vari verovatno vesti veza volja vreme vremena vrh želja želje život zora zova\nPrevious DŽAMBO-DŽET BUBULJICA: Zaprepastiće vas veličina kvrge na njenim leđima- Kada vidite šta je IZAŠLO IZ NJE, povratićete (VIDEO)\nNext SKINUO SE GO I SKOČIO U KAVEZ SA LAVOVIMA: Jezivi snimak iz zoološkog vrta potresao svet (UZNEMIRUJUĆI VIDEO)


Zašto kažemo za nekoga da "ima bube u glavi"?\nM. P. 12. avgusta 2018. 12:11\nŠta znači kada neko kaže da „ima bube u glavi“?\n„Imati bube u glavi“ je veoma star izraz. Osnovno značenje bi bilo, kada kažemo za nekoga da ima bube u glavi je da ne razmišlja razumno, objektivno, već da se zanosi nekim ludim, neobičnim mislima. Uopšte buba – buva, je u našem jeziku zastupljena u dosta izraza, kao pustiti buvu, miran kao bubica, staviti nekome bubu u uvo, itd.\nIzraz postoji i u drugim jezicima. Npr. u nemačkom se kaže:\nRaupen im Kopf haben\nNa prvi pogled to je još čudniji izbor za posetioce nečije glave, bube su ipak sitnije od gusenica. Izraz postoji u drugim evropskim jezicima i ima zajedničko poreklo, koje je zameteno u davnim vremenima. Da pokušamo da ga odgonetnemo. Trag, koji ćemo mi slediti vodi nas u staru Grčku.\nNajpre da se podsetimo priče o Prometeju, koji je napravio čoveka od blata. To je ipak bila samo figurina, dok se nije umešala boginja Atina i čoveku podarila dušu.\nDuša, kao nosilac života je ubačena u glavu čoveka. Duša je veoma dragocena i antički čovek je bio svestan da je ona suština i nosilac života, pa se pažljivo odnosio prema njoj. Pošto je obitavala u glavi, za života čoveka, postojala su neka slaba mesta, odakle je duša mogla da izađe, napusti svoje boravište, tj. glavu. To je pre svega bio nos i to je posebna priča.\nDa se vratimo na polazno mesto – glavu, ostaju nam još usta kao nezaštićeno mesto, odakle bi duša mogla da, daleko bilo, pobegne. Pre nego što obradimo tu tematiku, da vidimo da li je ta duša imala neki fizički oblik oblik, kako je izgledala.\nPsiha je grčka reč u značenju duša, duh. Ali Psiha je i starogrčka heroina, devojka nesvakidašnje lepote, poznata po svojoj uzbudljivoj ljubavi sa božanstvom Erosom/Amorom, Venerinim sinom. Priča je prelepa, uzbudljiva ali i prilično duga, pa će biti ispričana na nekom drugom mestu. Ono što je važno je to da je Psiha imala leptirova krila.\nDakle duša dobija u staroj Grčkoj oblik i formu leptira. Nakon stare Grčke idemo u vreme proroka Jezekilja. Prorok, koji priča o svojoj viziji vaskrsenju mrtvih. Proces oživljavanja se vrši tako što u telo ulaze stvorenja ženskog pola sa krilima leptira. Prirodan faza razvoja leptira je gusenica pa je sasvim logično objašnjenje odkud gusenice u glavi u nemačkom jeziku.\nDa se vratimo mi našim bubama, izrazu u našem jeziku – „imati bube u glavi“.\nS druge strane, muve i bube uopšte, češće se pojavljuju u pričama i verovanjima kao nosioci duša. U mnogim pričama, čovek kada zaspi, izleti mu muva iz usta i krene u avanturu. Kada se opet kroz usta vrati u čovekovu glavu, on se budi i misli da je to što je buba videla bio samo san. Dakle usta su kritična i kroz njih može da izlazi i ulazi muva ili neka druga buba, odnosno duša. Ali ponekad, ako neko drži usta otvorena, može mu uletiti neki insekt. Poznato je da se deci često kaže – zatvori usta da ti ne uleti neka buba. E pa te bube, koje mogu da ulete u nečija usta, mogu da budu i tuđe duše. Kada se nađu u tuđoj glavi, naravno da im je neobično. Neobično je i stanodavcu, tj, osobi, kojoj je uletela buba kroz usta, neka tuđa duša sada se tu umešala, svađa sa se dušom domaćinom, uopšte, ponašanje se menja i kako ta osoba drugima izgleda? Čudno, neuobičajeno, jednostavno – ima bube u glavi.


Otkazana tribina na kojoj je Pacoli trebalo da govori | N1 Srbija\n21.07.2018. |15.01 |\nBošnjačko nacionalno veće (BNV) otkazalo je svečanu sednicu i tribinu u Novom Pazaru na kojoj je trebalo da govori ministar spoljnih poslova Kosova Bedžet Pacoli.\nSvi događaji planirani za danas su otkazani, rečeno je agenciji FoNet u BNV.\nU Domu omladine u Novom Pazaru za danas u 18.30 bila je zakazana tribina "Proces uspostavljanja regionalne stabilnosti i saradnje na Balkanu", na kojoj je trebalo da govore predsednik BNV Sulejman Ugljanin, Pacoli i Nedžmedin Spahiu.\nPacolija je u svojstvu ministra spoljnih poslova u Novi Pazar pozvao Ugljanin, ali Vlada Srbije nije odborila tu posetu.\nMinistarstvo prosvete osudilo poziv BNV direktorima škola u Novom Pazaru\nMinistarstvo prosvete osudilo je poziv Bošnjačkog nacionalnog vijeća (BNV) direktorima škola u Novom Pazaru da prisustvuju svečanoj\nsednici BNV na koju je pozvan i kosovski šef diplomatije Bedžet Pacoli.\n"Ministarstvo prosvete, nauke i tehnološkog razvoja Republike Srbije smatra neprihvatljivim poziv koji je BNV uputilo direktorima obrazovno-vaspitnih ustanova u Novom Pazaru uz najavu dolaska Bedžeta Pacolija u Novi Pazar u svojstvu zvaničnika nepriznatih prištinskih vlasti", saopšteno je iz ovog ministarstva.\nPoziv direktorima škola na današnju "svečanu sednicu BNV" Ministartsvo smatra suprotnim interesima i Srbije i naziva ga "otvorenom zloupotrebom državnih institucija u političke svrhe".\nMinistarstvo prosvete najavilo je da će, "u skladu sa svojim nadležnostima, preduzeti sve potrebne mere prema Nacionalnom bošnjačkom veću koje su u funkciji zaštite državnih interesa", uključujući i "zaštitu zaposlenih u sistemu obrazovanja i vaspitanja od političkih zloupotreba".\nBošnjačko nacionalno veće Novi Pazar tribina Bedžet Pacoli Sulejman Ugljanin Ministarstvo prosvete\nŠarčević: Nisam bio u Beogradu da zovem Stojkovića i nisam znao za probleme 27.08.2019.\nDa li će se sad žaliti međunarodnoj zajednici.\nNaravno da je otkazana.\na tribina je bila o putevima droge ili trgovini ljudskim organima na crno ?


Slavoljub Muslin, tim-menadžer Crvene zvezde, kažnjen sa 60.000 dinara zbog komentara suđenja na Karaburmi\nI neću da ćutim\nSamo ovde važi pravilo da treneri ne mogu da komentarišu suđenje\nNastavlja se tihi rat između sudijske organizacije, bolje reći komesara za suđenje Branimira Babarogića i tim-menadžera Crvene zvezde Slavoljuba Muslina. Zamenik disciplinskog sudije za prekršaje Drakče Dimitrijević, zbog javnog kritikovanja u medijima na račun delenje pravde na Staroj Karaburmi, odredio je novu novčanu kaznu Muslinu i to u visini od 60.000 dinara.\nPrvi kontrolni test Crvene zvezde na pripremama u Antaliji završen je bez pobednika. Jesenji šampion odigrao je 2:2 sa Metalurgom iz Novokuznjecka, a strelci za naš najtrofejniji klub bili su mladi vezista Boško Janković u 38. i najbolji strelac Prve lige Nikola Žigić u 50. minutu. Zbog povreda, duel sa ruskim drugoligašem propustili su Pantelić, Bogavac, Vidić, Đorđević, Dišljenković, Orahovac i Marković. Naredni kontrolni meč crveno-belih na programu je 28. januara protiv Amkare.\n- Neću da platim - u svom, sada već prepoznatljivom stilu kaže Slavoljub Muslin.- Kao prvo, predsednik kluba i sportski direktor imaju pravo da kritikuju sudije, a treneri ne. Zbog čega? To je, izgleda, samo u našoj zemlji slučaj da trener ne može da kaže ni reč na račun sudija. Kao drugo, ja sam tim-menadžer, a ne trener, tako da za mene ti propisi ne važe. Kao treće, kada budem zajedno sa Babarogićem seo za sto i odgledao utakmicu na Staroj Karaburmi, tražiću objašenje na osnovu čega je glavni arbitar dobio dobru ocenu.\nPo svemu sudeći, u ovom malom svojevrsnom ratu niko neće odstupiti ni korak.\n- Lako je njima da kažnjavaju. Ko će njih da kazni?! Tek onda, kada oni budu platili kaznu, platiću i ja. U Francuskoj se kritikuje jedan predsednik države i vlada, pa niko ne bude kažnjen. Budite uvereni da neću da ćutim. Imam pravo da govorim ono što i mislim. Nema potrebe da tražim pomoć od trenerske organizacije. Ponavljam, ja nisam trener, već tim-menadžer - poručuje iz Antalije borac protiv vetrenjača Slavoljub Muslin.


Jeremić: Otac Nebojše Stefanovića trguje oružjem - CdM\nJeremić: Otac Nebojše Stefanovića trguje oružjem\nPredsjednik Narodne stranke Srbije, Vuk Jeremić izjavio je da je Branko Stefanović, otac ministra unutrašnjih poslova Nebojše Stefanovića, blisko povezan sa trgovcem oružjem koji na prodaji naoružanja Saudijskoj Arabiji zarađuje desetine miliona dolara, a to oružje ilegalnim kanalima završava na ratištima u Jemenu i Siriji.\n“U posljednjih 20 mjeseci je iz Srbije u Saudijsku Arabiju izvezeno oružja u vrijednosti od 220 miliona dolara. Jedna od najvećih firmi koja se time bavi je GIM, u vlasništvu Gorana Todorovića, čovjeka koji je u poslu trgovine oružjem sa Brankom Stefanovićem, ocem Nebojše Stefanovića. Njih dvojica su osnovali i zajedničku firmu ‘United BG’, što je provjerljivo u APR-u”, rekao je Jeremić televiziji Naša.\nJeremić je naveo da je firma GIM, u kojoj radi svega četvoro zaposlenih, u tom periodu izvezla u Saudijsku Arabiju oružje u vrijednosti od 67 miliona dolara, dok je državno preduzeće SDPR u Arabiju izvezlo oružje vrijedno tek 14,5 miliona dolara.\n“Avioni sa Bliskog istoka i iz zemalja bivšeg Sovjetskog Saveza sa aerodroma ‘Konstantin Veliki’ u Nišu i ‘Nikola Tesla’ u Beogradu prevoze oružje proizvedeno u Srbiji na vojne aerodrome u Saudijskoj Arabiji i Ujedinjenim Arapskim Emiratima koji se nalaze nadomak granica Jemena i Sirije, gdje to naše oružje onda završava ilegalnim kanalima”, rekao je Jeremić.\n“Čak i da su sve procedure nominalno poštovane, da li je etički prihvatljivo da se članovi porodice visokog državnog funkcionera bogate dok su oni na vlasti? To u normalnoj državi za koju se zalažu Narodna stranka i Savez za Srbiju neće biti moguće”, istakao je Jeremić.\nJeremić, koji je i bivši ministar spoljnih poslova, rekao je da je predsjednik Srbije Aleksandar Vučić u prvoj nedjelji jula u Beogradu od bivšeg britanskog premijera Tonija Blera tražio da u Vašingtonu, u vrhu američke administracije, obezbijedi podršku za njegovu ideju o “razgraničenju” sa kosovskim Albancima.\n“Bler je, dakle, po dogovoru sa Vučićem, razgovarao o izmjeni granice Srbije sa visokim zvaničnicima američke administracije. Pitam zato Vučića – da li je Toni Bler to uradio iz ljubavi prema Srbiji i srpskom narodu – u šta sumnjam – ili je to uradio za neku nadoknadu? Ako je uradio za nadoknadu, koliko je ona iznosila i ko ju je platio”, upitao je Jeremić.\nJeremić je naveo da je Vučić u posljednjih nekoliko nedjelja iz međunarodne zajednice dobio seriju izuzetno oštrih poruka, i to ne samo sa Zapada, nego i iz Rusije.\n“Rusija mu je otvoreno rekla da podržava Srbiju i sve što Srbija želi kada je riječ o njenoj teritoriji, ali da to ne znači i da će Rusija glasati u Savjetu bezbjednosti za članstvo Kosova u UN. To je bilo vrlo otrežnjujuća poruka Vučiću, a oštre poruke dobio je i u Srbiji, prije svega od Srpske pravoslavne crkve, koju nije uspio da ućutka”, rekao je Jeremić.\nJeremić je ocijenio da je Vučić u nokdaunu, što je jasno pokazao i njegov govor na Kosovu i Metohiji, u kojem “praktično nije rekao ništa i nije smeo ni da pomene svoje i Tačijevo razgraničenje”.\nTagoviAleksandar Vučić Nebojša Stefanović oružje Vuk Jeremić\n1 Komentar na "Jeremić: Otac Nebojše Stefanovića trguje oružjem"\nDva suda u Srbiji kršila zakon u korist Luke Bojovića\nZadranin u potkrovlju kuće uzgajao preko 400 stabljika konoplje\nPapa Franjo iduće godine dolazi u Makedoniju


Makart | Knjiga: KRIVIČNI ZAKONIK REPUBLIKE SRBIJE U PRAKTIČNOJ PRIMENI - Andrija Jovanović|Milić Petrović | Internet knjižara | Drugačiji od drugih\nU ovom izdanju posvećena je pažnja ukazivanju na zakonske elemente krivičnih dela, tumačenju pojedinih pravnih pojmova, najdoslednija rešenja pojedinih krivičnopravnih slučajeva koji se u praksi pojavljuju kao sporni ili mogu da se pojave kao sporni u primeni Krivičnog zakonika.\nIzbegavajući nepotrebna teoretska razmatranja i nastojeći da se daju kratki osvrti na najbitnije, cilj autora knjige jeste da doprinesu pravilnoj primeni pravnih propisa ovog zakonika i ujednačavanju sudske prakse.\nKRIVIČNI ZAKONIK REPUBLIKE SRBIJE U PRAKTIČNOJ PRIMENIPreporuka na osnovu Vaše pretrage...


Muzejska igraonica „Magični svet veštica i vila“\n04 novembar 2018 .\nZbog velikog interesovanja Odeljenje za pedagoški rad i odnose s javnošću Muzeja Vojvodine, u nedelju 4. novembra u 11 časova, Dunavska 35, ponovo organizuje muzejsku radionicu i igraonicu „Magični svet veštica i vila“ namenjenu deci uzrasta 5-10 godina,\nOsim u bajkama veštice i vile javljaju se i u narodnoj tradiciji. Kakve su bile veštice a kakve vile, kakve su radnje vršile i da li su ih se ljudi plašili i obožavali, da li su zaista postojale saznaćete u radionici Muzeja Vojvodine. Da bismo dočarali predstavu veštica i vila deca će praviti neke rekvizite koje su karakteristične za veštice i za vile.\nIgraonicu vodi Vladimira Stanisavljević i Ivana Stepanov, muzejski pedagozi.\nPrijava obavezna na broj telefona 021/525-059.\nMuzejska radionica i igraonica „Veštice i ostala strašila...“\n28 oktobar 2018 .\nOdeljenje za pedagoški rad i odnose s javnošću Muzeja Vojvodine, u nedelju 28. oktobra u 11 časova, Dunavska 35, organizuje muzejsku radionicu i igraonicu ,,Veštice i ostala strašila...“ namenjena deci uzrasta od 5 do 10 godina. Povodom predstojećeg događaja Noć veštica na radionici ćemo pričati o zanimljivostima koje se odnose na kult veštica u srpskoj narodnoj religiji i kulturi. U kreativnom delu pravićemo začaranu šumu.\nPotrebno je da deca ponesu jednu kutiju od cipela.\nIgraonicu vode Staša Arsenović Koprivica – kustos etnolog i Milica Josimović – pedagog.\nMuzejska kreativna radionica za penzionere „Milena Pavlović Barili - inspiracija“\nOdeljenje za pedagoški rad i odnose s javnošću Muzeja Vojvodine u četvrtak, 25. oktobra 2018. godine u 17 sati, u Spomen zbirci Pavla Beljanskog (Trg galerija 2) organizuje muzejsku kreativnu radionicu za penzionere Milena Pavlović Barili - inspiracija. U okviru radionice polaznice će posetiti izložbu „Maison Barilli: Belgrade / New York u Spomen-zbirci Pavla Beljanskog koja je u saradnji sa Fondacijom Milenin Dom – Galerijom Milene Pavlović Barili iz Požarevca, organizovala izložbu.\nPolaznice radionice će biti u prilici da vide do sada neizlagane i nepublikovane modne ilustracije koje je umetnica stvarala u Beogradu, Minhenu, Parizu i Njujorku, od kojih su neke objavljivane u časopisima poput Voga i Harpers bazara.\nInspirisane izloženim i delima umetničkim modelima autorke ,polaznice će oslikavati i kreirati svoje modele u toku naredne radionice.\n21 oktobar 2018 .\nOdeljenje za pedagoški rad i odnose s javnošću Muzeja Vojvodine, u nedelju 21. oktobra u 11 časova, Dunavska 35, organizuje muzejsku radionicu i igraonicu „Magični svet veštica i vila“ namenjenu deci uzrasta 5-10 godina,


Kolumne & novosti: Objava pokojnog dr Maksimovića koja bi trebalo da postidi Danicu Grujičić\nObjava pokojnog dr Maksimovića koja bi trebalo da postidi Danicu Grujičić\nBura u javnosti nakon izjave prve na listi Srpske napredne stranke i direktorke Instituta za onkologiju Danice Grujičić i dalje se ne stišava, a pojedini korisnici društvenih mreža podsetili su na objavu doktora Nenada Maksimovića koji je preminuo od posledica koronavirusa.\n„Nadam se da će Danicu Grujičić ovaj post preminulog dr Nenada Maksimovića pratiti do kraja njenog sramotnog života“, glasio je komentar jednog korisnika društvene mreže Tviter.\nPokojni dr Maksimović je u objavi na Fejsbuku od 14. novembra 2020. godine napisao sledeće:\n"Doktor koji se tokom epidemije dokopa više pozicije u društvu, nikada nije ni bio doktor, pravi doktori rade svoj posao najbolje što umeju zbog svoje časti, jer su se tako zakleli, nikakve nagrade nisu neophodne, to je naš posao. Ko god je bio doktor radi nekog drugog cilja, taj je ukaljao našu profesiju zauvek."\nPodsetimo, Danica Grujičić je u emisiji "Reč na reč" nakon izjave potpredsednice Demokratske stranke Dragane Rakić da je država "lažirala broj preminulih i obolelih od kovida" rekla da ti navodi nisu tačni i dodala da će "uvek prvo biti lekar pa političar".\n"Moramo govoriti otvoreno šta je urađeno za ovo vreme, gde su se najrazvijenije zemlje bukvalno izgubile. Bilo je svega što je bilo potrebno. Državni sektor je položio sve moguće ispite. Što se tiče lekara, dokažite da su oni umrli samo od kovida", izjavila je tom prilikom Grujičić.\nNa izjavu Danice Grujučić ranije danas za Nova.rs reagovala je i dr Slavica Plavšić, specijalista za plućne bolesti i članica Saveta Ujedinjeni protiv kovida, koja je navela da su navodi prve na listi SNS-a "toliko niski i strašni" i dodala da kao dokaz za to postoje umrlice lekara, na kojima piše da je uzrok smrti kovid-19.\n"Našla sam njen in memoriam dr Nenadu Maksimoviću od 7. januara 2021, gde ona kaže da je bio sjajan dečko, da ga je poznavala i da joj je jako žao. Da je počeo specijalizaciju kod njih i da je sve vreme bio u kovid zoni. Izjavila je saučešće, bilo joj je žao zbog njegove smrti. To je jedini in memoriam koji sam ja propratila da je uputila bilo kom lekaru. I sada izjavljuje da dokažemo da je ijedan lekar preminuo od korone", rekla je dr Plavšić.\nOna je navela da je prema podacima Sindikata lekara i farmaceuta od posledica kovida preminulo 147 lekara. Kako je rekla, o drugim zdravstvenim radnicima nema zvaničnih podataka.\n"Prema nezvaničnim podacima od korone je preminulo oko 450 drugih zdravstvenih radnika i radnika u zdravstvu", izjavila je Plavšić.\nAnesteziolog dr Nenad Maksimović preminuo je u januaru prošle godine u 37. godini života od posledica koronavirusa.\nOn se nedeljama borio protiv korone i bio je na respiratoru.\nOvaj mladi stručnjak radio je u Kliničkom centru Srbije, a tokom pandemije koronavirusa bio je angažovan u Kliničko-bolničkom centru "Dr Dragiša Mišović", gde je i preminuo.


Delegacije Brčko distrikta BiH i Kantona Sarajevo o budućoj saradnji – BDC TV\n„Mnogo je oblasti u kojima je moguće ostvariti saradnju između Kantona Sarajevo i Brčko distrikta BiH. Ono što je posebno interesantno za Distrikt jeste saradnja s međunarodnim agencijama koje mogu pomoći unapređenju života kroz tehničku i drugu podršku. Naravno da postoje različita politička mišljenja i na nivou BiH i to je posljednjih mjeseci vrlo evidentno, ali bez obzira na sve to u međuvremenu treba osigurati uslove za život ljudi na ovim prostorima i na prostoru lokalnih zajednica i moramo učiniti sve da odlazak u inostranstvo, pogotovo mladih ljudi, ne bude jedina, isključiva opcija. U tom slučaju i čekanje na taj politički konsenzus na nivou BiH će obesmisliti sve naše aktivnosti jer na kraju ta politika neće imati za koga da postiže tu vrstu kompromisa”, rekao je nakon sastanka gradonačelnik Brčko distrikta BiH Siniša Milić.\nOn je izrazio mišljenje da se na ovakav način šalje pozitivna poruka u BiH o mogućoj saradnji između različitih nivoa vlasti, naročito onih koji su zaduženi za lokalne poslove.\n„Nadam se da ovo danas neće biti jedini susret i da ćemo kontakte nastaviti i na operativnom nivou te uključiti u ovu saradnju i neke druge lokalne zajednice, npr. Banju Luku i sve one koji mogu svojim iskustvima doprinijeti unapređenju života ljudi”, zaključio je Milić.\nEdin Forto, premijer Kantona Sarajevo, istakao je interes Kantona Sarajevo prema Brčkom i drugim zajednicama u BiH.\n„Ono što često lokalne zajednice i kantoni ne prepoznaju jeste kako vlastite interese da ostvaruju u saradnji s međunarodnim agencijama i onda tu nastane puno šuma i buke gdje dobijate razne ponude za razne projekte bez mnogo koordinacije. Ono o čemu ćemo mi razgovarati u narednom periodu je kako iskoordinirati sve te napore međunarodne zajednice, a da najviše koristi ima upravo lokalna zajednica. Nakon nekoliko mjeseci razgovora mi smo s njima krenuli u konkretne projekte i po brzoj proceduri smo s početkom građevinske sezone otvorili gradilišta u Sarajevu u vrlo kratkom roku. Preporučujem da svaka lokalna zajednica, a i Brčko, pripremi neku vrstu strategije kako ići prema njima da bi ostvarili obostranu korist, odnosno razvoj, jer to građani očekuju od nas”, istakao je Forto.\nOn je dodao da je njegova želja da se Kanton Sarajevo okrene svim sredinama s ciljem saradnje.\n„Mi nakon ove posjete idemo u Bijeljinu, a bili smo već u nekim drugim gradovima. Želimo da pričamo o konkretnim stvarima, o razmjenama iskustava. Danas smo spomenuli neke poput obrazovanja i želimo da pokušamo dizajnirati zajedničke projekte gdje ćemo pokazati da možemo i na terenu raditi zajedno za obostranu korist”, zaključio je Forto.\nU ime Brčko distrikta BiH sastanku su prisustvovali Siniša Milić, gradonačelnik, Anto Domić, zamjenik gradonačelnika, Pero Gudeljević, šef Odjeljenja za privredni razvoj, sport i kulturu , Petar Vrhovac, šef Odjeljenja za raseljena lica, izbjeglice i stambena pitanja, Olivera Dragutinović, šefica Odjeljenja za prostorno planiranje i imovinskopravne poslove, Mato Lučić, direktor Direkcije za finansije, i Goran Pisić, šef Policije Brčko distrikta BiH. Delegaciju Vlade i Skupštine Kantona Sarajevo činili su Elmedin Konaković, predsjedavajući Skupštine, Edin Forto, premijer, Haris Bašić, ministar privrede, Mirvad Kurić, ministar kulture i sporta, Malik Garibija, ministar za rad, socijalnu politiku, raseljena lica i izbjeglice, Damir Filipović, ministar prostornog uređenja, građenja i zaštite okoliša, Amel Kovačević, ministar finansija, Admir Katica, ministar unutrašnjih poslova, i Amela Sofić, ministrica zdravstva.


Seminar - Kategorizacija hotela - Ozon Media\nSremska Mitrovica – Udruženje za turizam i ugostiteljstvo Privredne komore Srbije, je pokrenulo inicijativu kod Ministarstva ekonomije i regionalnog razvoja – Sektora za turizam, da se organizuje edukacija u vezi novih podzakonskih akata predviđenih Zakonom o turizmu. Inicijativa je prihvaćena od strane Ministarstva ekonomije i regionalnog razvoja i napravljen je plan realizacije po regionalnim komorama.\nU toku 2010.godine doneto je 17 Pravilnika, kao pratećih podzakonskih akata predviđenih Zakonom o turizmu. Jedna od izmena odnosi se i katogorizaciju hotela, gde će hotelijeri zapravo sami sebe ocenjivati popunjavanjem upitnika, nakon čega će turističke inspekcije proveriti istinitost navoda.\nIzmenjeni zakon i podzakonski akti donose niz novina koje su usklađene sa praksom i standardima Evropske unije, a odnose se i na kategorizaciju objekata u seoskom turizmu, kao i celkokupnih turističkih naselja.\nOvakav način kategorizacije hotela nije jedina novina. Iza nje će ići i kategorizacija seoskih turističkih kompleksa, kao i kategorizacija celokupnih turističkih mesta. Svi pravilnici su doneti, a u martu se kreće sa realizacijom kategorizacija, u skladu sa pravilima koje nalaže Evropska unija, što je zapravo bio i osnov za donošenje izmena i dopuna zakonskih akata o turizmu i pratećih pravilnika.\nEdukacija za turističke radnike Srema u organizaciji Privredne komore Srbije, Ministarstva za ekonomiju i privredni razvoj-sektor turizam, Sremske privredne komore, Regionalne privredne komore Novi Sad i Regionalne privredne komore Zrenjanin održaće se 17.februara u Novom Sadu.\nIz mitrovačkog Sindikata zdravstva poručuju da štrajka nema


Odbojkašice i odbojkaši Srbije dobijaju rivale za Evropsko prvenstvo | Najnovije vesti - Srbija danas\n06.07.2020. • 12:18 Srbija Danas\nIgraće se kvalifikacioni turniri.\nEvropska odbojkaška konfederacija (CEV) objavila je termine kvalifikacija za Evropsko prvenstvo 2021. u obe konkurencije. Umesto utakmica kod kuće i na strani, zbog problema izazvanih virusom korona, odbojkašice i odbojkaši će odigrati po dva turnira u periodu od maksimum 10 dana.\nNOVAKA BI ZBOG OVOGA LINČOVALI: Bruka u Americi - teniser pozitivan na korona virus, turnir NASTAVLJEN pred publikom!\nEP 2021. u konkurenciji odbojkašica odigraće se od 19. avgusta do 5. septembra, a gradovi domaćini će biti Beograd (Srbija), Plovdiv (Bugarska), Kluž Napoka (Rumunija) i Zadar (Hrvatska). Pored organizatora, plasman na EP izborilo je osam reprezentacija sa EP 2019: Turska, Italija, Poljska, Holandija, Nemačka, Rusija, Belgija i Azerbejdžan.\nPreostalih 12 reprezentacija biće poznato posle kvalifikacija, koje bi trebalo da se završe sredinom januara, a plasman na EP će izboriti po dve prvoplasirane reprezentacije iz šest kvalifikacionih grupa.\nEP 2021. u konkurenciji odbojkaša odigraće se u Češkoj, Estoniji, Finskoj i Poljskoj, gde će se odigrati polufinale i finale, od 2. do 19. septembra. Plasman na EP, pored organizatora, izborilo je osam selekcija sa EP 2019: Srbija, Slovenija, Franucska, Rusija, Italija, Ukrajina, Nemačka i Belgija. Preostalih 12 reprezentacija biće poznato posle kvalifikacija, iz kojih će plasman na prvenstvo Evrope izboriti sedam pobednika grupa i pet najboljih drugoplasiranih selekcija.\nNEMILOSRDNI MIHA: Rasturio Inter i OTERAO čak 10 igrača\nLACIO DAJE POPUST: Spuštena cena za Sergeja, evo koliko sad košta NAJTRAŽENIJI Srbin (FOTO)\nŽenska odbojkaška reprezentacija Srbije Muška odbojkaška reprezentacija Srbije Odbojkaška reprezentacija Srbije Evropsko prvenstvo u odbojci\n18.05.2021. • 12:58\nI AMERIMA JE JASNO DA JE JOKIĆ MVP: Nikola ostvario rezultat koji nije viđen 50 GODINA!\n18.05.2021. • 07:49


Širom sveta današnji dan se obeležava kao međunarodni dan devojčica. Ovaj dan ima za cilj da poveća svest na potrebe i izazove sa kojima se suočavaju devojčice širom sveta, istovremeno podstičući njihovo osnaživanje i ispunjavanje njihovih prava. Prvi put je obeležen 2012. godine, a inicijator je bila „Plan Inetrnational“, nevladina organizacija koja deluje širom sveta. Zahvaljujući njima, Generalna skupština Ujedinjenih nacija je 19. decembra 2011. godine donela odluku da se 11. oktobar proglasi danom devojčica i tako dobije svoje mesto u kalendaru UN-a.\nOvogodišnja tema predstavlja početak jednogodišnjeg napora za podizanje globalne pažnje i akcije na izazove sa kojima se devojčice suočavaju pre, tokom i nakon ratnih sukoba. U ovakvim vanrednim situacijama rodno zasnovano nasilje se još više povećava, izlažući devojčice seksualnom i fizičkom nasilju, dečjim brakovima i trgovinom ljudima.\n„Devojčice koje se nalaze u ratnim zonama u 90% slučajeva neće ići u škole u odnosu na devojčice iz zemalja bez ratnih sukoba, što ugrožava njihove buduće izglede za rad i finansijsku nezavisnost“, piše u izveštaju Ujedinjenih nacija, a prenosi sajt UN Woman.\nSve devojčice imaju pravo na obrazovanje, na siguran i zdrav život. Pa ipak, prema istraživanju „Unicef“-a iz 2014. godine, više od 62 miliona devojčica širom sveta nemaju pristup obrazovanju, a oko 28 miliona adoloscentkinja doživelo je sakaćenje genitalija.\nDalje, devojčice uzrasta od 5. do 14. godine potrošiće više od 160 miliona sati više na kućne obaveze od dečaka istog uzrasta. Danas širom sveta, više od 700 miliona žena stupilo je u brak pre 18 godine, dok je više od jedne trećine (oko 250 miliona) stupilo u bračnu zajednicu pre svoje 15. godine - što predstavlja ozbiljno kršenje ljudskih prava i utiče na pravo devojčica na jednakost i obrazovanje.\nO problemu dečjih brakova u našoj zemlji bilo je reči na današnjoj unicefovoj konferenciji za štampu, koja je održava upravo povodom Svetskog dana devojčica. Rezultat njihovog istraživanja je poražavajući – pokazalo se da su romske devojčice u Srbiji u dosta nepovoljnijem položaju u odnosu na devojčice iz opšte populacije kada su u pitanju dečiji brakovi:\nJedna od pet devojčica iz romskih naselja stupila je u brak pre navršene 15. godine.\nKada je reč o obrazovanju devojčica, treba da nas zabrinu podaci da one ranije napuštaju obrazovanje, pa tako 30 odsto njih starosti od 15 do 19 godina ne pohađa školu, kako se navodi na sajtu zaštitnika građana.\nOno što je važno jeste da stereotipi i predrasude koje postoje širom sveta, a i u našem društvu, ne smeju da sprečavaju devojčice da razviju sve svoje potencijale. Naš zadatak je da preduzmemo neophodne mere na različitim nivoima kako bi se zaustavilo ugrožavanje njihovog prava na dostupnost obrazovanja i mogućnosti profesionalnog usavršavanja. Obrazovanje devojčica može da pomogne u smanjenju stope dečijih brakova, bolesti i siromaštva.


Borislav Pekić: Život na ledu L 260 deo\nŽivot na ledu L 260 deo\nŽivot na ledu L 260 deo, Službeni glasnik, Copyright © Borislav Pekić\nPetak, 11. novembar 1983. godine\nSlučaj pesnika Gojka Đoga je „goli otok“ naše kulture. Doći će dan kada ćemo se toga stideti, kao što se stidimo i nekih drugih svojih istorijskih omašaka, a tada ćemo, da bismo taj stid sakrili, nastojati da se o tome što manje piše, pa ćemo i knjige o tome zabranjivati.\nPokušaćemo da mislimo kao da toga jednostavno nije bilo. Ponašaćemo se kao da se to nije desilo. Stvorićemo tako jednu približno orvelovsku atmosferu kada je u pitanju prošlost.\nSeći ćemo likove sa fotografija, pokušavaćemo da falsifikujemo stvari kako bismo izbegli da o njima, premda su već odavno mrtve, govorimo normalno. (Ovo bi trebalo malo formulirati, prejako je i plašim se da zbog ovoga ceo intervju ne bude odbačen.)\nPretpostavljam da do zabrane dovode tri motiva. Osećaj nesposobnosti da se jednoj knjizi na kritički i civilizovan način suprotstavi, ako se drži da ona sadrži neistine.\nUverenje da, premda se takva sposobnost poseduje, mase – ono što su nekada bili ljudi – nisu kadre shvatiti gde je istina između dve koje im se nude. I najzad nada da će odlaganje knjige na neodređeno vreme umanjiti njeno dejstvo. To se, međutim, ne dešava, ali kako je Haksli rekao:\n„Jedino što od istorije možemo naučiti jeste da nas ona ničemu nije naučila.“ Nevolja je kod ovakvog razmišljanja u tome što se jedna knjiga uistinu uopšte ne može zabraniti.\nKad-tad ona se nekako uvek pojavi i upravo zbog toliko reklamiranog straha od nje postaje značajnija istina, nego što to po sebi jeste. Zabranjivanje knjiga dakle nije zločin, to je glupost. Dabome još uvek je jeftinije od spaljivanja.\n- (published by Ljiljana Pekić) at 4:18 PM\nSabrana pisma iz tuđine 14 deo\nSabrana pisma iz tuđine 13 deo\nSabrana pisma iz tuđine 12 deo\nSabrana pisma iz tuđine 11 deo\nSabrana pisma iz tuđine 10 deo\nSabrana pisma iz tuđine 8 deo\nSabrana pisma iz tuđine 7 deo\nSabrana pisma iz tuđine 4 deo\nSabrana pisma iz tuđine 3 deo\nSabrana pisma iz tuđine 2 deo\nSabrana pisma iz tuđine 1 deo\nŽivot na ledu L 263 deo\nŽivot na ledu L 262 deo\nŽivot na ledu L 261 deo\nŽivot na ledu L 259 deo\nŽivot na ledu L 258 deo\nŽivot na ledu L 257 deo\nŽivot na ledu L 256 deo


ŠUMADIJA - Kragujevac: Majnd park se otvara u petak - Vesti iz Kragujevca i Šumadije - Pressek.rs\nBy pressek, foto:screenshot Ponedeljak, 3. decembar 2018.\n- Radi se o najvećem projektu u skorijoj istoriji Kragujevca, o nečemu što je veće od Fijata, s obzirom na to da se planira zapošljavanje 6.000 do 8.000 ljudi, rekao Radomir Nikolić, gradonačelnik Kragujevca.\n- Pored toga što ćemo se razvijati, dovodićemo nove tehnologije, ljudi će se zapošljavati i imaćemo prihode od poreza na imovinu i od poreza na zarade. Razvijaćemo novu infrastukturu, ulagati u grad, a ljudi će osetiti kvalitetniji život, dodao je Nikolić.


Brod(arevo) na suvom – AGRO VESTI by agronews.rs\nHome agro danas Brod(arevo) na suvom\nJan 29, 2017 | agro danas, Aktuelno, Investicije, Poljoprivreda, Srbija, Tržište, Vesti, Zaštita životne sredine, Životna sredina\t|\nŽivimo u 21. veku. a neki građani, u našoj zemlji, nemaju vodu za piće, kupanje, zalivanje…. Neka od osnovnih ljudskih prava zagarantovana u ovom savremenom dobu su i pravo na čist vazduh, na čistu vodu i na čistu životnu sredinu. To su prava zagarantovana svakom pojedincu na planeti.\nSvedoci smo da ljudi u mnogim delovima planete nemaju mogućnosti da ta svoja prava i ostvare. Možda smo navikli da čujemo da ljudi u sušnim delovima Zemlje imaju problema sa pijaćom vodom ali izgleda da treba da shvatimo i da se navikavamo i na to da je vode sve manje i manje i da sa njom moramo postupati mudro i racionalno. Ali mudro i racionalno ne znači da ljudi u 21. veku, u Srbiji, okruženi rekama, i dalje nemaju taj “luksuz” da imaju čistu vodu za piće.\nMožda zvuči nemoguće ali mi smo majstori za nemoguće i kod nas je nemoguće vrlo moguće. Brodarevo je naselje u Srbiji u opštini Prijepolje u Zlatiborskom okrugu. Samo mesto se nalazi na reci Lim i u njemu živi oko 3.000 ljudi. Zemlja u okolini Brodareva je jedna od najplodnijih površina u Srbiji. Tamo uspeva sve, od malina, preko svih vrsta povrća, do raznog voća. Kažu da ovde koje god seme da baciš, samo ako ga malo zalivaš, ne može da ne uspe. U tom zalivanju je problem.\nČime zalivati? Vodom. Kojom vodom? Iz vodovoda. Iz kog vodovoda?\nVodovod u Brodarevu je počeo da se gradi 2013. godine i to na mestu za koje mnogi meštani kažu da je jedna od lošijih opcija. Meštani se žale da je od samog početka gradnje vodovoda na ovoj lokaciji sve rađeno vrlo netransparentno i sumnjivo. Žale se da je kvalitet vode koju dobijaju iz ovog vodovoda na vrlo lošem nivou, žale se da podatke o kvalitetu vode oni ne mogu da dobiju, iako se radi o informaciji od javnog značaja, koja je svuda dostupna javnosti.\nTags: brodarevokvalitet vodenavodnjavanjevoda za pićevodosnadbevanjevodovodvojvođanska zelena inicijativa\nSrbija ima malo vode i to je razlog zbog koga[...]


Maskirana petorka s oružjem opljačkala sef TC ‘Robot’ | Poskok.info\nMaskirana petorka s oružjem opljačkala sef TC ‘Robot’\nPet nepoznatih maskiranih osoba, uz prijetnju vatrenim oružjem, otuđile su u nedjelju oko 20 sati iz TC “Robot” u Mostaru neutvrđenu količinu novca, priopćio je MUP NHŽ-a na svojim internetskim stranicama.\nSlučaj je prijavljen PU Mostar čiji su djelatnici izašli ne mjesto događaja te utvrdili da su, za sada još uvijek nepoznate osobe, uz prijetnju vatrenim oružjem od djelatnika tražili da ih odvedu do sefa odakle su otuđili neutvrđenu količinu novca.\nO navedenom su slučaju upoznate sve policijske patrole na terenu kao i Odjel krim. policije koji poduzimaju potrebne mjere i radnje na rasvjetljavanju ovog kaznenog djela, navodi se u priopćenju./prvi.tv/


Upoznajte se sa tri faze sna: Zašto i koliko trebamo spavati? - AKOS\nSaturday, July 24, 2021 5:18\nNaslovna/Sport i zdravlje/Zdravlje/Upoznajte se sa tri faze sna: Zašto i koliko trebamo spavati?\nSpavamo 1/3 našeg života, ili barem bismo trebali. Kada spavamo, prolazimo kroz ciklus koji uključuje tri faze.


Hitno! Posao Ženski frizer sa iskustvom Aranđelovac - 62 aktuelna posla | Oglasi za posao Jooble\nDobićete imejl na %EMAIL% kada se novi "Ženski frizer sa iskustvom, Aranđelovac, 24 kilometara" poslovi pojave na sajtu Jooble\n...OMERTA, za puno radno vreme i stalni radni odnos (na neodredjeno). Kafic se nalazi u Kragujevcu, u ulici Radoja Domanovica 11. Radno iskustvo je pozeljno ali nije neophodno. Ukoliko zelite da posaljete CV, to mozete uraditi na e-mail: ****@*****.*** , a za sve informacije...\nSZR Optika " Maja "\n...Uslovi rada: - srednja stručna sprema, smer – optičar - obavezno radno iskustvo na poslovima optičara minimum 3 godine - osnovno poznavanje rada na računaru - vozačka dozvola B kategorije Zainteresovani kandidati...\nProdavac u skoli (Vinča)\n...: Prodavacsendvica i pekarskih proizvoda u skoli u Vinčipotreban. Posao podrazumeva prodaju i pečenje pripremljenih peciva. Radno iskustvo je pozeljno na istim ili sličnim pozicijama. Radno vreme po smenama ( od 6h do 19h po smenama) Vikend slobodan Plata: pocetna 35.00...\n...Uslovi rada i ostali uslovi : - VII stepen stručne spreme, smer - diplomirani pedagog / master pedagog - radno iskustvo nije neophodno Zainteresovani kandidati svoju radnu biografiju mogu dostaviti na e-mail adresu: ****@*****.***...\nPreko 65633 korisnika već koriste izvanredan način za pretragu posla.


DA LI ĆE PROTESTI DOVESTI DO PADA REŽIMA MILA ĐUKANOVIĆA? Evo šta građani Srbije misle o dešavanjima u Crnoj Gori | Najnovije vesti - Srbija danas\n05.02.2020. • 10:24 Tanjug\nDA LI ĆE PROTESTI DOVESTI DO PADA REŽIMA MILA ĐUKANOVIĆA? Evo šta građani Srbije misle o dešavanjima u Crnoj Gori\nVećina građana smatra da se u susednoj državi odigrava bitka koju predsednik Milo Đukanović ne može dobiti.\nSkoro 70 odsto građana Srbije prati dešavanja u Crnoj Gori, a isto toliko smatra da Zakon o slobodi veroispovesti predstavlja otimanje srpskih svetinja.\nSastanak na Andrićevom vencu: Vučić sutra sa ambasadorom SAD\nNa pitanje "da li pratite dešavanja u Crnoj Gori", 42 odsto ispitanika odgovorilo je da prati s velikom pažnjom, 30 odsto delimično, 24 odsto ne prati, dok četiri odsto nije dalo odgovor, pokazuje istraživanje agencije Faktor plus.\nTrećina ispitanika upoznata je s donošenjem spornog zakona, čevrtina nije, dok 42 odsto građana kaže da ima delimične informacije o dokumentu koji je susednu državu digao na noge.\nNa pitanje "šta po vašem mišljenju donosi sporni Zakon o slobodi veroispovesti", ispitanici su imali mogućnost da zaokruže više odgovora.\nSimptomatično je da velika većina, čak 70 odsto, kaže da taj dokument predstavlja otimanje srpskih svetinja, 46 odsto ističe da usvajanje zakona ima za cilj stvaranje Crnogorske pravoslavne crkve i, ono što je posebno zabrinjavajuće, 44 odsto građana misli da je to uvod u nove sukobe u Crnoj Gori.\nDa će zakon za posledicu imati uvođenje crkve u pravni poredak Crne Gore misli 16 odsto ispitanika, dok osam odsto smatra da je reč o uvodu u nove regionalne sukobe.\nNa pitanje "do čega će dovesti protesti u Crnoj Gori", čak trećina, 33 odsto, ispitanika rekla je do smene vlasti, a 27 odsto do povlačenja ili modifikovanja Zakona o slobodi veroispovesti. Striktno sprovođenje novog zakona očekuje 24 odsto ispitanika, dok 10 odsto veruje da će se popraviti položaj srpskog naroda u Crnoj Gori. Odgovor nie dalo šest odsto ispitanika.\nSrbija, po mišljenju 36 odsto građana, ne bi trebalo da ulazi u unutrašnja pitanja Crne Gore, ali treba da insistira na pravu vernika i srpskog naroda. Da Srbija ne treba da ulazi u unutrašnja pitanja Crne Gore i apsolutno se ne meša smatra 21 odsto ispitanika, čak 30 odsto njih kaže da treba otvoreno da podrži proteste do povlačenja Zakona o slobodi veroispovesti, a 12 odsto iznosi stav da srpska vlast treba otvoreno da podrži proteste do smene vlasti u Crnoj Gori.\nSrbija Crna Gora javno mnjenje istraživanje Anketa Zakon o slobodi veroispoivesti\nZBOG DETALJA SA SLIKE, MUŽ JE OSTAVIO: Poslala mu sliku sa službenog puta, a ZBOG SRAMNOG KADRA se odmah razveo\nPOTERNICA ZA DIREKTNIM SVEDOKOM EGZEKUCIJE? Četiri osobe znaju detalje o monstruoznom zločinu porodice Đokić